རྫོང་ཁའི་ཞབས་ཁྲ། ༼ཆ་སྡེ་ལས་ཚ་སྡེ་ཚུན།༽

## ཆང་ཚང་སྒོར་མོ་མི་བཙུགས།
༉ ཆང་ཚང་སྒོར་མོ་མི་བཙུགས།། ཆང་ཚང་སྒོར་མོ་བཙུགས་ཡོད།། ཆང་ཚང་སྒོར་མོ་བཙུགས་ན།། ཉི་མ་ལ་སོ་ཤར་གྱི་ཕྱོགས་ལ་བཙུགས་ཡོད།། ཤར་ན་རྡོ་རྗེ་སེམས་དཔའ།། བདག་གི་བླ་མ་བཞུགས་ཡོད།། བདག་གི་བླ་མའི་དབུ་ལ།། ཨྱོན་པད་ཞྭ་བཞེས་ཡོད།། ཨྱོན་པད་ཞྭའི་སྟེང་ལ།། གསེར་གྱི་ཉི་ཟླ་བཀལ་ཡོད།། གསེར་གྱི་ཉི་ཟླའི་སྟེང་ལ།། གསེར་གྱི་སྦྲང་ཆར་བབས་ཡོད།། ཆང་ཚང་སྒོར་མོ་མི་བཙུགས།། ཆང་ཚང་སྒོར་མོ་བཙུགས་ཡོད།། ཆང་ཚང་སྒོར་མོ་བཙུགས་ན།། ཉི་མ་ལ་སོ་ལྷོ་ཡི་ཕྱོགས་ལ་བཙུགས་ཡོད།། ལྷོ་ན་རིན་ཆེན་འབྱུང་ལྡན།། བདག་གི་བླ་མ་བཞུགས་ཡོད།། བདག་གི་བླ་མའི་དབུ་ལ།། ཨྱོན་པད་ཞྭ་བཞེས་ཡོད།། ཨྱོན་པད་ཞྭའི་སྟེང་ལ།། དངུལ་གྱི་ཉི་ཟླ་བཀལ་ཡོད།། དངུལ་གྱི་ཉི་ཟླའི་སྟེང་ལ།། དངུལ་གྱི་སྦྲང་ཆར་བབས་ཡོད།། ཆང་ཚང་སྒོར་མོ་མི་བཙུགས།། ཆང་ཚང་སྒོར་མོ་བཙུགས་ཡོད།། ཆང་ཚང་སྒོར་མོ་བཙུགས་ན།། ཉི་མ་ལ་སོ་ནུབ་གྱི་ཕྱོགས་ལ་བཙུགས་ཡོད།། ནུབ་ན་སྣང་བ་མཐའ་ཡས།། བདག་གི་བླ་མ་བཞུགས་ཡོད།། བདག་གི་བླ་མའི་དབུ་ལ།། ཨྱོན་པད་ཞྭ་བཞེས་ཡོད།། ཨྱོན་པད་ཞྭའི་སྟེང་ལ།། གཡུ་ཡི་ཉི་ཟླ་བཀལ་ཡོད།། གཡུ་ཡི་ཉི་ཟླའི་སྟེང་ལ།། གཡུ་ཡི་སྦྲང་ཆར་བབས་ཡོད།། ཆང་ཚང་སྒོར་མོ་མི་བཙུགས།། ཆང་ཚང་སྒོར་མོ་བཙུགས་ཡོད།། ཆང་ཚང་སྒོར་མོ་བཙུགས་ན།། ཉི་མ་ལ་སོ་བྱང་གྱི་ཕྱོགས་ལ་བཙུགས་ཡོད།། བྱང་ན་དོན་ཡོད་གྲུབ་པ།། བདག་གི་བླ་མ་བཞུགས་ཡོད།། བདག་གི་བླ་མའི་དབུ་ལ།། ཨྱོན་པད་ཞྭ་བཞེས་ཡོད།། ཨྱོན་པད་ཞྭའི་སྟེང་ལ།། དུང་གི་་ཉི་ཟླ་བཀལ་ཡོད།། དུང་གི་ཉི་ཟླའི་སྟེང་ལ།། དུང་གི་སྦྲང་ཆར་བབས་ཡོད།། །།

## ཆུ་མོ་ལ་ལྡིང་ཤོག་ལྡིང་ལ་ཤོག།
༉ ཆུ་མོ་ལ་ལྡིང་ཤོག་ལྡིང་ལ་ཤོག། སྭཽ་ཡ། ཉིན་མཚན་མེད་པར་ལྡིང་ཤོག་ལ་ཞེས་པས་སྭཽ་ཡ།། སྐལ་བཟང་ཆོས་སྒྲོན་མ་ཡ་ལ་སྭཽ།། སྭཽ་མ་ལ་རུ།། སྭཽ་ཡ་རིགས་བཟང་བུ་མོའི་ཞབས་བྲོ་ལ་ཞེས་པས་སྭཽ་ཡ།། ཉ་མོ་ང་ཡི་བློ་ལ་གཏད།། སྭཽ་ཡ་རྡོ་རྗེ་བྲག་ལ་གཏད་སོང་ལ་ཞེས་པས་སྭཽ་ཡ།། སྐལ་བཟང་ཆོས་སྒྲོན་མ་ཡ་ལ་སྭཽ།། སྭཽ་མ་ལ་རུ།། སྭཽ་ཡ་རིགས་བཟང་བུ་མོའི་ཞབས་བྲོ་ལ་ཞེས་པས་སྭཽ་ཡ།། སྨན་ཆུང་རང་གི་བློ་ལ་གཏད།། སྭཽ་ཡ་མཉམ་རོགས་གཞོན་པར་གཏད་སོང་ལ་ཞེས་པས་སྭཽ་ཡ།། སྐལ་བཟང་ཆོས་སྒྲོན་མ་ཡ་ལ་སྭཽ།། སྭཽ་མ་ལ་རུ།། སྭཽ་ཡ་རིགས་བཟང་བུ་མོའི་ཞབས་བྲོ་ལ་ཞེས་པས་སྭཽ་ཡ།། །།

## ཆུ་མོ་ཤར་ཤར་མར་འགྲོ།
༉ ཆུ་མོ་ཤར་ཤར་མར་འགྲོ།། གཡས་རི་གཙང་ཆུ་འདྲ་དོ།། ཤིང་ཆེན་བཟང་པོ་ཏ་ལའི་སྡོང་པོ།། ཁུ་བྱུག་སྔོན་མོ་གསུང་སྙན་གྱི་རྒྱང་བསྒྲགས།། གཡས་སུ་གཡས་ལ་བཞུགས་མི།། ལྷ་ལྕམ་མནྡ་ར་བ།། ཤིང་ཆེན་བཟང་པོ་ཏ་ལའི་སྡོང་པོ།། ཁུ་བྱུག་སྔོན་མོ་གསུང་སྙན་པའི་རྒྱང་བསྒྲགས།། གཡོན་དུ་ལ་གཡོན་ལ་བཞུགས་མི།། མཁའ་འགྲོ་ཡེ་ཤེས་མཚོ་རྒྱལ།། ཤིང་ཆེན་བཟང་པོ་ཏ་ལའི་སྡོང་པོ།། ཁུ་བྱུག་སྔོན་མོ་གསུང་སྙན་པའི་རྒྱང་བསྒྲགས།། སྦུགས་སུ་ལ་སྦུགས་ལ་བཞུགས་མི།། བླ་མ་ཨོ་རྒྱན་པདྨ།། ཤིང་ཆེན་བཟང་པོ་ཏ་ལའི་སྡོང་པོ།། ཁུ་བྱུག་སྔོན་མོ་གསུང་སྙན་པའི་རྒྱང་བསྒྲགས།། །།

## ཆུ་མོའི་འགྲམ་ལ་བཞུགས་པ།
༉ ཆུ་མོ་འགྲམ་ལ་བཞུགས་པའིམཉན་པའི་དྲུང་།། ལན་གཅིག་བུ་མོ་བདག་ལ་ཀོ་བ་བཏང་།། ཀོ་བ་མགྱོགས་པོ་མགྱོགས་པོ་མ་གཏང་ན།། བདེ་སྐྱིད་གླིང་གི་ཇོ་ལགས་ཕེབས་ཉེན་འདུག།། བདེ་སྐྱིད་གླིང་གི་ཇོ་ལགས་ཕེབས་ཀྱང་ཕེབས།། བུ་མོ་མི་སྡོད་བློ་སེམས་ཆོས་ལ་འགྲོ།། མི་ཚེ་འདི་ལས་ཕྱི་མ་ཤུལ་ཐག་རིང་།། འཁོར་བའི་སྡུག་བསྔལ་བཟོད་གླགས་མི་འདུག་པས།། ཆོས་དབྱིངས་ཐར་པའི་ལམ་བཟང་སྟོན་པར་ཞུ།། བརྩེ་བའི་ཐུགས་ཀྱིས་བདག་ལ་དགོངས་སུ་གསོལ།། །།

## ཆུ་རིས་མོ་ཡ་ལ་སོ།
༉ ཆུ་རིས་མོ་ཡ་ལ་སོ།། དགུང་སངས་ཀྱི་མཐོན་པོ།། དགུང་དང་ཁྲི་གདུགས་ཉི་མ།། ཞབས་བྲོ་བཞེས་ལ་ཕེབས་ཤོག། དགུང་དང་ཁྲི་གདུགས་ཉི་མ།། ལྟད་མོ་གཟིགས་ལ་ཕེབས་ཤོག། ཆུ་རིས་མོ་ཡ་ལ་སོ།། གངས་སྟོད་ཀྱི་མཐོན་པོ།། གངས་དང་སེང་ཆེན་དཀར་མོ།། ཞབས་བྲོ་བཞེས་ལ་ཕེབས་ཤོག། གངས་དང་སེང་ཆེན་གཉིས་ཀུ།། ལྟད་མོ་གཟིགས་ལ་ཕེབས་ཤོག། ཆུ་རིས་མོ་ཡ་ལ་སོ།། སྤང་གཤོང་གི་བདེ་མོ།། སྤང་དང་ཤཝ་རྒྱས་རྭ་བཅུ།། ཞབས་བྲོ་བཞེས་ལ་ཕེབས་ཤོག། སྤང་དང་ཤཝ་རྒྱས་གཉིས་པོ།། ལྟད་མོ་གཟིགས་ལ་ཕེབས་ཤོག། ཆུ་རིས་མོ་ཡ་ལ་སོ།། མཚོ་སྟོད་ཀྱི་མཐོན་པོ།། མཚོ་དང་གསེར་མིག་ཉ་མོ།། ཞབས་བྲོ་བཞེས་ལ་ཕེབས་ཤོག། མཚོ་དང་གསེར་མིག་གཉིས་པོ།། ལྟད་མོ་གཟིགས་ལ་ཕེབས་ཤོག། །།

## ཆོས་ཀྱི་རྩ་བ་མི་བཙུགས།
༉ ཆོས་ཀྱི་རྩ་བ་མི་བཙུགས།། ཆོས་ཀྱི་རྩ་བ་བཙུགས་ཡོད།། ཆོས་ཀྱི་རྩ་བ་བཙུགས་ན།། ཆོས་འཁོར་ལྷ་ས་བཙུགས་ཡོད།། ཇོ་བོ་ཤཱཀྱ་མུ་ཎེ།། ཆོས་ལ་རབ་གནས་གནང་བ།། ཕྱག་ལ་གཡས་པ་བསྣམས་ཤོག། ཚེ་དབང་བུམ་པ་བསྣམས་པ་ཙམ་ཅིག་ཡ།། ཕྱག་གཅིག་གཡོན་པ་བསྣམས་ཤོག། དངུལ་དཀར་མེ་ལོང་བསྣམས་པ་ཙམ་ཅིག་ཡ།། གཡས་གཡོན་མེད་པ་བསྣམས་ཤོག། རྡོ་རྗེ་དྲིལ་བུ་བསྣམས་པ་ཙམ་ཅིག་ཡ།། ཞབས་བྲོ་ནང་ལ་རུ་རུ།། ནང་གི་ནོར་བུ་བྱུང་བ་ཙམ་ཅིག་ཡ།། ཞབས་བྲོ་ཕྱི་ལ་ཤེད་ཤེད།། ཕྱིའི་དགྲ་རྣམས་བཏུལ་བ་ཙམ་ཅིག་ཡ།། ཞབས་བྲོ་ཕྱི་ཤེད་ནང་ཤེད།། གདོང་ཁྲབ་ལེགས་མོ་བསྒྲིགས་པ་ཙམ་ཅིག་ཡ།། །།

## ཆོས་ལྡན་སྨན་ལྗོངས་འབྲུག་གི་རྒྱལ་ཁབ་ནང་།
༉ ཆོས་ལྡན་སྨན་ལྗོངས་འབྲུག་གི་རྒྱལ་ཁབ་ནང་།། གདུང་བཟང་གཏེར་སྟོན་པདྨ་གླིང་པའི་བརྒྱུད།། ཆོས་རྒྱལ་མངའ་བདག་མི་དབང་རིམ་བྱོན་འཁྲུངས།། ལ་དགའ་བ་ཡོད་ལ་སྐྱིད་པའི་སྤྲོ་ཉམས་ཡོད།། ཁ་བཞི་སྨན་ལྗོངས་འབྲུག་པ་བསོད་ནམས་ཆེ།། ཕྱི་ནང་དགྲ་ཡི་ཕྱོགས་ལས་རྣམ་པར་རྒྱལ།། མི་དབང་བརྒྱུད་འཛིན་རྒྱལ་པོའི་བཀྲིན་ཡིན།། ལ་དགའ་བ་ཡོད་ལ་སྐྱིད་པའི་སྤྲོ་ཉམས་ཡོད།། ལུང་བསྟན་མི་དབང་མངའ་བདག་རྒྱལ་པོ་མཆོག། ཐུགས་བཟང་བྱང་ཆུབ་སེམས་དཔའ་སྙིང་རྗེ་ཆེ།། རིས་མེད་འབངས་རྣམས་བུ་གཅིག་མ་བཞིན་སྐྱོང་།། ལ་དགའ་བ་ཡོད་ལ་སྐྱིད་པའི་སྤྲོ་ཉམས་ཡོད།། ཕྱི་རྒྱལ་ཁབ་གཞན་དང་མཐུན་ལམ་ཆེ།། ནང་མི་སེར་བྱམས་དང་སྙིང་རྗེས་སྐྱོང་།། མཛད་རྣམ་བཟང་བ་འབངས་རྣམས་ཕན་བདེ་ཆེ།། འབྲུག་པའི་རྒྱལ་བློན་འབངས་གསུམ་མཐུན་ལམ་ཆེ།། ཡར་རྒྱས་རྩ་བ་མི་ཉམས་གོང་དུ་འཕེལ།། འབངས་རྣམས་བདེ་སྐྱིད་ཉི་མ་ཤར་ཏེ་གིས།། མི་དབང་རྒྱལ་པོ་སྐུ་ཚེ་རིང་བར་ཤོག། ལ་དགའ་བ་ཡོད་ལ་སྐྱིད་པའི་སྤྲོ་ཉམས་ཡོད།། ཆོས་སྲིད་ལུགས་གཉིས་རྟག་ཏུ་འཕེལ་བར་ཤོག། སངྱས་བསྟན་པ་དར་ཞིང་རྒྱས་པར་ཤོག། དགའ་སྐྱིད་སྤྲོ་ཉམས་འགྱུར་མེད་བརྟན་པར་ཤོག། ལ་དགའ་བ་ཡོད་ལ་སྐྱིད་པའི་སྤྲོ་ཉམས་ཡོད།། །།

## ཉམས་དགའ་བའི་པདྨའི་ཐང་ཆེན།
༉ ཉམས་དགའ་བའི་པདྨའི་ཐང་ཆེན་ནང་།། ལུས་དཔའ་རྩལ་ལྡན་པའི་ཕོ་གཞོན་དང་།། གཟུགས་རྣམ་འགྱུར་མཛེས་པའི་མོ་གཞོན་ཚུ་།། ཐབས་རྟེན་འབྲེལ་བཟང་སྟེ་གཅིག་ཁར་འཛོམས།། ཐང་བདེ་བའི་པདྨའི་ཐང་འདི་ནང་།། ཁྲོམ་མི་མང་འཛོམས་ཏེ་སྡོད་ནུག་པ།། རང་གཞོན་པའི་དཔའ་རྩལ་སྟོན་ས་འདི་།། ཁྲོམ་མི་མང་འཛོམས་ས་ཨིན་པས་ལོ།། ཉམས་དགའ་བའི་པདྨའི་ཐང་ཆེན་ནང་།། ཁྲོམ་མི་མང་འཛོམས་ཏེ་སྡོད་ནུག་པ།། མོ་ལེགས་པའི་རྣམ་འགྱུར་སྟོན་ས་འདི་།། ཁྲོམ་མི་མང་འཛོམས་ས་ཨིན་པས་ལོ།། མོ་ལེགས་པའི་སེང་ལྕམ་འདྲ་བ་ཁྱོད་།། གཟུགས་མཛེས་པའི་རྣམ་འགྱུར་སྟོན་ཏེ་གིས།། དུས་ད་རེས་གཅིག་ཁར་མཇལ་བ་ལེགས།། དར་དཀར་པོའི་མཇལ་དར་སྐེ་ལུ་བཞེས།། ཕོ་ལེགས་པའི་གེ་སར་འདྲ་བ་ཁྱོད།། ལུས་གཞོན་པའི་དཔའ་རྩལ་སྟོན་ཏེ་གིས།། དུས་ད་རེས་གཅིག་ཁར་མཇལ་བ་ལེགས།། དར་དཀར་པོའི་མཇལ་དར་སྐེ་ལུ་བཞེས།། ཕོ་ལེགས་པའི་ཞབས་ཁྲ་གཡས་ལསབསྐོར།། མོ་ལེགས་པའི་ཞབས་ཁྲ་གཡོན་ལས་བསྐོར།། ད་གཡས་གཡོན་བསྐོར་བའི་ཞབས་ཁྲ་འདི།། ཁྲོམ་མི་མང་འཛོམས་སར་ཨིན་པས་ལོ།། །།

## ཉི་མ་དྲོན་མ་མི་ཤར།
༉ ཉི་མ་དྲོན་མ་མི་ཤར།། ཉི་མ་དྲོན་མ་ཤར།། བསམ་ནས་ཕོ་བྲང་གི་རྩེ།། ཕྱི་ལ་ལྕགས་རི་བསྐོར་བ།། ནང་ལ་ནོར་བུ་བཞུགས།། བསམ་ནས་ནོར་བུ་རང་བཞུགས།། དགུང་སྟོད་མཐོན་པོའི་ཕྱོགས།། བསམ་ནས་ཁྲི་གདུགས་གཡས་ལས་བཞུགས།། བསམ་ནས་ཞོ་ཤེལ་གཡོན་ལས་བཞུགས།། ཁྲི་གདུགས་བཞུགས་ཤིག་བཞུགས།། བསམ་ནས་བཀྲ་ཤིས་པར་ཤོག། བསམ་ནས་གཡང་ཆགས་པར་ཤོག། དགོན་བཟང་མཐོན་པོའི་ཕྱོགས།། བསམ་ནས་མཚན་ལྡན་གཡས་ལས་བཞུགས།། ཆབ་བླུགས་གཡོན་ལས་བཞུགས།། མཚན་ལྡན་བཞུགས་ཤིག་བཞུགས།། བསམ་ནས་བཀྲ་ཤིས་པར་ཤོག། བསམ་ནས་གཡང་ཆགས་པར་ཤོག། རྫོང་ཆེན་ཁྲ་མོའི་ཕྱོགས།། བསམ་ནས་དབང་ཆེན་གཡས་ལས་བཞུགས།། ཚོགས་དམངས་ལས་བཞུགས།། དབང་ཆེན་བཞུགས་ཤིག་བཞུགས།། བསམ་ནས་བཀྲ་ཤིས་པར་ཤོག། བསམ་ནས་གཡང་ཆགས་པར་ཤོག། གཡུས་བཟང་ཁྲ་མོའི་ཕྱོགས།། བསམ་ནས་ཡབ་ཆེན་གཡས་ལས་བཞུགས།། བསམ་ནས་ཡུམ་ཆེན་གཡོན་ལས་བཞུགས།། ཡབ་ཡུམ་བཞུགས་ཤིག་བཞུགས།། བསམ་ནས་བཀྲ་ཤིས་པར་ཤོག། བསམ་ནས་གཡང་ཆགས་པར་ཤོག། །།

## རྟ་པོ་འདི་རྟ་རེས་ལ།
༉ རྟ་པོ་འདི་རྟ་རེས་ལ་གང་ལ་སོ་འོ།། ནོར་བཟང་ལ་མངའ་བདག་སྐྱིད་སྤྲོ་ལ་ཡིན་ལ་སོ་འོ།། ཆོས་བཟང་ལ།། རྒྱ་གར་འདི་བསམ་ཆུང་ལ་འབྲུག་ལ་ནི་།། ས་འདི་ལ་བཞུགས་ས་ལ་མེད་ལ་སོ་འོ།།། ཆོས་བཟང་ལ།། མངའ་བདག་སྐྱིད་སྤྲོ་ཡིན་ལ་སོ་འོ།། སྐུ་གཟུགས་འདི་ཙཱ་རི་ལ་སྨྱུག་མ་འདྲ།། ནོར་བཟང་ཐུགས་སྤྲོ་གང་འདྲ་ལ་གནང་ལ་སོ་འོ།། ཆོས་བཟང་ལ་།། འགྲོ་སྡོད་འདི་མི་ཡུལ་ལུང་ལ་པ།། ནོར་བཟང་ལ་ཉི་མ་འདི་ལོ་ལས་ལ་རིང་ལ་སོ་འོ།། ཆོས་བཟང་།། ཉི་མ་འདི་ལོ་ལས་མ་ལ་རིང་།། ནོར་བཟང་ལ་ཕ་ཡུལ་ས་ཐག་ལ་རྒྱང་ནས་རིང་།། ཆོས་བཟང་ལ།། ཉི་འདི་ལ་ལུ་ལྷོད་ལ་སོ་འོ།། ནོར་བཟང་གྲིབ་བསིལ་འདི་ཐང་ལུ་འབབ་ལ་སོ་འོ།། ཆོས་བཟང་ལ།།

## རྟ་ཕོ་ཨ་མ་སེམས་མ་སྐྱོ་ཞིག
༉ རྟ་ཕོ་ཨ་མ་སེམས་མ་སྐྱོ་ཤིག་ལ།། རྟ་ཕྲུག་རང་ཡང་ཀར་མའི་གླིང་དུ་འགྲོ།། གཏན་ཀྱང་ཀར་མའི་གླིང་དུ་སྡོད་རྒྱུ་མེད་ལ།། སེར་སྒ་དངུལ་སྒ་རྒྱབ་ནས་ལོག་ནས་ཡོང་།། ཤ་ཝ་ཨ་མ་སེམས་པ་མ་སྐྱོ་ཞིག་ལ།། ཤ་ཕྲུག་རང་ཡང་སྤང་སྟོད་བསྐོར་དུ་འགྲོ་ལ།། གཏན་ཀྱང་སྤང་སྟོད་བསྐོར་ནས་སྡོད་རྒྱུ་མེད།། ཤ་ཕྲུག་སྤང་རྩྭ་ཟ་ནས་ལོག་ནས་ཡོང་།། སེར་མིག་ཨ་མ་སེམས་པ་མ་སྐྱོ་ཞིག་ལ།། ཉ་ཕྲུག་རང་ཡང་མཚོ་སྟོད་བསྐོར་ནས་འགྲོ།། གཏན་ཀྱང་མཚོ་སྟོད་བསྐོར་ནས་སྡོད་རྒྱུ་མེད།། ཉ་མོ་མཚོ་སྟོད་བསྐོར་ནས་ལོག་ཡོང་།། །།

## རྟེན་འབྲེལ་ལེགས་སོ།
༉ རྟེན་འབྲེལ་ལེགས་སོ།། རྟེན་འབྲེལ་བཟང་སོང་།། ད་རེས་བཀྲིས་ཉི་མར།། མི་དབང་མངའ་བདག་རྒྱལ་པོ།། འབྲུག་གཡུས་འདི་ནང་འཁྲུངས་ཏེ།། མི་ལོ་ལྔ་བཅུ་འཁོར་བའི།། དུས་སྟོན་རྟེན་འབྲེལ་ལེགས་སོ།། རྟེན་འབྲེལ་ལེགས་སོ།། རྟེན་འབྲེལ་བཟང་སོང་།། སྨན་ལྗོངས་འབྲུག་གི་ཡུལ་དུ།། མི་དབང་ཆོས་ཀྱི་རྒྱལ་པོ།། རྒྱལ་སྲིད་ཆོས་བཞིན་སྐྱོང་བས།། མངའ་འབངས་དགའ་སྤྲོ་རྒྱས་ཏེ།། དུས་སྟོན་རྟེན་འབྲེལ་ལེགས་སོ།། རྟེན་འབྲེལ་ལེགས་སོ།། རྟེན་འབྲེལ་བཟང་སོང་།། འབྲུག་གཡུས་སྐྱིད་པའི་ལྗོངས་སུ།། མི་དབང་མངའ་བདག་ཡབ་སྲས།། བྱང་ཆུབ་སེམས་དཔའ་དངོས་འདྲ།། འབངས་ལ་བྱམས་བརྩེ་རྒྱས་ཏེ།། དུས་སྟོན་རྟེན་འབྲེལ་ལེགས་སོ།། རྟེན་འབྲེལ་ལེགས་སོ།། རྟེན་འབྲེལ་བཟང་སོང་།། དབུས་ཕྱོགས་སྨན་ལྗོངས་ཞིང་ན།། མི་རྗེ་ཚངས་པའི་སྲས་མཆོག། འབངས་ལ་བདེ་སྐྱིད་དངོས་གྲུབ།། ཉིན་མཚན་མེད་པར་གནང་སྟེ།། དུས་སྟོན་རྟེན་འབྲེལ་ལེགས་སོ།། རྟེན་འབྲེལ་ལེགས་སོ།། རྟེན་འབྲེལ་བཟང་སོང་།། ཁ་བཞི་འབྲུག་གི་ཡུལ་དུ།། མི་དབང་ཆོས་ཀྱི་རྒྱལ་པོ།། ཐུགས་རྗེ་ཉི་མའི་འོད་ཀྱིས།། སྐལ་བཟང་མངའ་འབངས་ཡོངས་ལ།། དགའ་སྐྱིད་པདྨ་རྒྱས་སོང་།། །།

## སྟེང་ཕྱོགས་ལྷ་ཡི་ཡུལ་ལ།
༉ སྟེང་ཕྱོགས་ལྷ་ཡི་ཡུལ་ལ།། གསེར་གྱི་མཚོ་མོ་འཁྱིལ་ཡོད།། གསེར་གྱི་མཚོ་མོའི་ནང་ལས།། གསེར་གྱི་བུམ་པ་འཁྲུང་ས་ཡོད།། གསེར་གྱི་བུམ་པའི་ནང་ལས།། གསེར་གྱི་མེ་ཏོག་ཤར་ཡོད།མེ་ཏོག་བུམ་པ་ཆ་སྟེ།། བླམ་དང་ལྷ་ལུ་ཕུལ་གེ།། མེ་ཏོག་བུམ་པ་ཆ་སྟེ།། ཡི་དམ་ལྷ་ལུ་ཕུལ་ཡོད།། ཤོ་མོ་དགའ་ཡང་དགའ་ལ།། དགའ་བའི་དགོན་བཟང་མཇལ་ཤོག། ཤོ་མོ་སྐྱིད་ཀྱང་སྐྱིད་ལ།། སྐྱིད་པའི་མཚན་ལྡན་མཇལ་ཤོག། དག་ལ་ཨོམ་ས་མ་ཎི་པདྨེ་ཧཱུཾ།། དབྱངས་སུ་དམ་པའི་ཆོས་ལ་སྐྱབས་སུ་མཆི།། །།

## བསྟན་དགྲ་ཚར་གཅོད་དྲག་པོའི་དམག་གི་དཔུང་།
༉ བསྟན་དགྲ་ཚར་གཅོད་དྲག་པོའི་དམག་གི་དཔུང་།། སྤྱི་བོའི་གཙུག་རྒྱན་བྱ་རོག་གདོང་ཅན་མཆོག། ཡེ་ཤེས་ལྷ་ཡི་དམག་དཔོན་བརྗིད་རེ་ཆགས།། སངས་རྒྱས་བསྟན་པ་སྲུང་བའི་རྟེན་འབྲེལ་བཟང་།། ནང་གི་ནོར་བུ་མངའ་བདག་རྒྱལ་པོ་བཞུགས།། མངའ་འབངས་བྱམས་དང་རྩེ་བའི་ཐུགས་ཀྱིས་སྐྱོང་།། རྒྱལ་ཁབ་ཡར་རྒྱས་གོང་དུ་སྤེལ་ནས་ཀྱང་།། སྐུ་ཚེ་ཞབས་པད་བརྟན་པ་བཀྲ་རེ་ཤིས།། རང་རེ་དམག་མི་རྣམས་ཀྱིས་ཅི་ལྕོགས་དང་།། དམ་ཚིག་དཔང་བཙུགས་སྙིང་སྟོབས་མ་ཞུམ་པར།། རྒྱལ་བསྟན་སྲུང་རྒྱུར་ཁས་བླངས་ཕུལ་བ་བཞིན།། ཕྱག་ཕྱིད་ཞུ་དོན་སྙིང་ནས་སྨོན་ལམ་ཞུ།། །།

## ཐང་ཆེན་པདྨའི་ཐང་གི།
༉ ཐང་ཆེན་པདྨའི་ཐང་གི་དཔལ་ཐང་ན།། ཨེ་མ་ལོག་ཤོག་ལོག་ལ་ཤོག། ཤིང་ལ་འཁྲུངས་པ་ཙན་དན་སྡོང་པོ་འཁྲུངས།། ཨེ་མ་ལོག་ཤོག་ལོག་ལ་ཤོག། འདི་ལ་འཁོར་བ་ལྷ་བྱ་སྤུན་གསུམ་འཁོར།། ཨེ་མ་ལོག་ཤོག་ལོག་ལ་ཤོག། ལྷ་བྱ་ཆེ་བའི་ཞལ་ནས་འདི་སྐད་གསུངས།། ཨེ་མ་ལོག་ཤོག་ལོག་ལ་ཤོག། གཞོན་པ་ང་ཚོ་གནམ་ལ་ལྡིང་ཤོག་གསུངས།། ཨེ་མ་ལོག་ཤོག་ལོག་ལ་ཤོག། རྒྱལ་ཁབ་ཡོངས་ལ་ལྟད་མོ་བལྟ་ཤོག་གསུངས།། ཨེ་མ་ལོག་ཤོག་ལོག་ལ་ཤོག། ལྷ་བྱ་བར་མའི་ཞལ་ནས་འདི་སྐད་གསུངས།། ཨེ་མ་ལོག་ཤོག་ལོག་ལ་ཤོག། གཞོན་པ་ང་ཚོ་བྲག་ལ་འཛེགས་ཤོག་གསུངས།། ཨེ་མ་ལོག་ཤོག་ལོག་ལ་ཤོག། བྲག་ལ་འཛེགས་ནས་དར་ཅོག་འཕྱར་ཤོག་གསུངས།། ཨེ་མ་ལོག་ཤོག་ལོག་ལ་ཤོག། ལྷ་བྱ་ཆུང་བའི་ཞལ་ནས་འདི་སྐད་གསུངས།། ཨེ་མ་ལོག་ཤོག་ལོག་ལ་ཤོག། མི་ཡུལ་ལུང་པ་བག་ཆགས་བཞག་ཤོག་གསུངས།། ཨེ་མ་ལོག་ཤོག་ལོག་ལ་ཤོག། འོ་ན་ལྷས་ཀྱང་བག་ཆགས་བཞག་ཤོག་གསུངས།། ཨེ་མ་ལོག་ཤོག་ལོག་ལ་ཤོག། །།

## ད་རེས་འདི་ནང་འབྱོན་པ་རྟེན་འབྲེལ་བཟང་སོང་།
༉ ད་རེས་འདི་ནང་འབྱོན་པ་རྟེན་འབྲེལ་བཟང་སོང་།། ལྷན་རྒྱས་ཡོངས་ལ་བཀའ་དྲིན་ལེགས་སོ་ཞུ་ཡོད།། ཆོས་སྲིད་མི་ཉམས་བརྟན་པར་གནས་པའི་རྒྱལ་ཁབ་ན།། མངའ་བདག་རྒྱལ་པོ་སྐུ་ཚེ་ཞབས་པད་བརྟན་པར་ཤོག། རྒྱལ་སྲིད་སྐྱོང་བའི་རང་དབང་ཅན་གྱི་རྒྱལ་ཁབ།། དགའ་སྐྱིད་ཕུན་སུམ་ཚོགས་པའི་རྟེན་འབྲེལ་བཟང་སོང་།། རང་ལུགས་མི་ཉམས་མངའ་ཐང་དགུང་ལས་མཐོ་བ་ལ།། དཔལ་ལྡན་འབྲུག་གཞུང་བཀྲིན་ཅན་གྱི་རྒྱལ་ཁབ་ནང་།། དགའ་སྐྱིད་ཕུན་སུམ་ཚོགས་པའི་རྒྱལ་ཁབ་འདི་ནང་ལུ།། མངའ་བདག་རྒྱལ་པོ་སྐུ་ཚེ་ཞབས་པད་བརྟན་ཤོག། རང་ལུགས་མི་འགྱུར་བརྟན་དུ་གནས་པར་ཤོག་དང་།། དཔལ་ལྡན་འབྲུག་གཞུང་བརྟན་དུ་གནས་པར་ཤོག། སྐྱིད་པའི་གླུ་དང་སྤྲོ་བའི་དགའ་སྤྲོ་གཟིགས་པ་ལ།། མི་མང་ཡོངས་ལ་བྱོན་པ་ལེགས་སོ་ཞུ་ཡོད།། རྒྱལ་སྲིད་མི་ཉམས་མངའ་ཐང་དགུང་ལས་མཐོ་སོང་།། སངས་རྒྱས་བརྟན་པ་མི་འགྱུར་གནས་པར་ཤོག། །།

## ད་རེས་དཔལ་གྱི་ཉི་མའི་དུས།
༉ ད་རིས་དཔལ་གྱི་ཉི་མའི་དུས།། དགའ་སྟོན་རྟེན་འབྲེལ་བརྩི་ས་ལུ།། བྱོན་པའི་སྐུ་མགྲོན་ལྷན་རྒྱས་ལ།། བྱོན་པ་ལེགས་སོའི་དགའ་ཚོར་ཞུ།། དགའ་ལྡན་ལྷ་ཡུལ་གཉིས་པའི་ཞིང་།། དཔལ་ལྡན་འབྲུག་པའི་རྒྱལ་ཁབ་ནང་།། སྤྱི་ནོར་མི་དབང་རིན་པོ་ཆེར།། དུས་ཆེན་བཀྲིས་བདེ་ལེགས་ཞུ།། ཙན་དན་བཀོད་པའི་ཞིང་ཁམས་ནང་།། མཚུངས་མེད་མི་དབང་རིམ་པར་བྱོན།། ཆོས་སྲིད་ལུགས་གཉིས་གོང་དུ་སྤེལ།། རྒྱལ་ཁབ་རང་བཙན་བརྟན་ལེགས།། འདིར་ཚོགས་སྐལ་ལྡན་ཕོ་མོ་རྣམས།། དགའ་སྤྲོའི་ཟློས་གར་བསྒྱུར་ས་ལུ།། དགྱེས་པའི་ལྟད་མོ་གཟིགས་ནས་ནི།། ཐུགས་སྤྲོའི་ཉམས་སྣང་རྒྱས་པ་ལེགས།། ན་གཞོན་བུ་དང་བུ་མོ་རྣམས།། དགའ་བའི་གླུ་ཞིག་ལེན་ནས་ཡོད།། སྐྱིད་པའི་བྲོ་ཞིག་འཁྲབ་ནས་ཡོད།། དགྱེས་པའི་སྤྱན་གྱིས་གཟིགས་གནང་ཞུ།། །།

## ད་རེས་ཚེས་བཟང་གི་ཉི་མ།
༉ ད་རེས་ཚེས་བཟང་གི་ཉིན་མར།། བྱོན་པའི་སྐུ་མགྲོན་ཡོངས་ལུ་ལེགས་སོ་ཞུ།། དགའ་བའི་དགའ་སྤྲོ་འདི་ནང་།། ང་བཅས་ཟློས་གར་ཟློས་གར་ཕོ་མོ་ཡོངས་ཀྱིས།། གླུ་ཡི་མཆོད་པ་ཕུལ་བའི་སྐལ་བ་བཟང་སོང་།། ད་རེས་དུས་བཟང་གི་ཉིན་མར།། རྟེན་འབྲེལ་ལེགས་པའི་བརྩི་སྲུང་ཞུ་ས་ལུ།། དགའ་བའི་དགའ་སྤྲོ་འཁྱམས་སར།། སྐལ་བཟང་ན་གཞོན་ན་གཞོན་ཕོ་མོ་ཡོངས་ཀྱིས།། སྐྱིད་པའི་ཟློས་གར་བསྒྱུར་བའི་སྐལ་བ་བཟང་སོང་།།

## དར་དཀར་ལ་མོའི་ལ་གཞོལ།
༉ དར་དཀར་ལ་མོའི་ལ་གཞོལ།། གྲོང་ལ་གསེར་གྱི་ནང་ལས།། མ་མཐོང་ལ་གིས་བཅད་དེ།། ཨའུ་ས་ལེ་ཨའུ།། དར་དཀར་ཀ་ལི་རྫིང་ཁ།། གྲོང་ལ་གསེར་གྱི་ནང་ལས།། དཔལ་འཛོམས་བུ་མོའི་ཕ་ཡུལ།། ཨའུ་ས་ལེ་ཨའུ།། དར་དཀར་གསེར་མཚོ་གཡུ་མཚོ།། གྲོང་ལ་གསེར་གྱི་ནང་ལས།། དཔལ་འཛོམས་བུ་མོའི་གསོལ་ཆུ།། ཨའུ་ས་ལེ་ཨའུ།། ནགས་ཀྱི་དོམ་ཅུང་ཧིང་དཀར།། གྲོང་ལ་གསེར་གྱི་ནང་ལས།། དཔལ་འཛོམས་བུ་མོའི་སྒོ་ཁྱི།། ཨའུ་ས་ལེ་ཨའུ།། ལ་ཁའི་བྱ་མདངས་དཔུང་དཀར།། གྲོང་ལ་གསེར་གྱི་ནང་ལས།། དཔལ་འཛོམས་བུ་མོའི་གདང་བྱ།། ཨའུ་ས་ལེ་ཨའུ།། ལ་ཁའི་ལྷ་ཤིང་ཤུག་པོ།། གྲོང་ལ་གསེར་གྱི་ནང་ལས།། དཔལ་འཛོམས་བུ་མོའི་གསོལ་ཤིང་།། ཨའུ་ས་ལེ་ཨའུ།། །།

## དག་པ་དབུས་གཙང་ཕྱོགས་ལ།
༉ དག་པ་དབུས་གཙང་ཕྱོགས་ལ་བལྟས་ཙ་ན།། མ་དག་མཐའ་མེད་ཕྱོགས་ལ་ཞེན་པ་ལོག། ཤོག་ལེགས་མོ་ཤོག། ཤོག་ལེགས་ཡ།། ཡར་ཡར་བྱང་ཐང་པདྨའི་གྲོང་ཡུལ་ན།། གུར་ལ་གངས་རི་དཀར་པོ་སྤུབས་པ་འདྲ།། ཤོག་ལེགས་མོ་ཤོག། ཤོག་ལེགས་ཡ།། ཕྱག་ལ་གཡས་པ་ཤེས་རབ་རལ་གྲི་བསྣམས།། དམ་ཉམས་རྒྱ་འདྲེའི་མགོ་ལ་ཆེམས་སེ་ཆེམས།། ཤོག་ལེགས་མོ་ཤོག། ཤོག་ལེགས་ཡ།། ཕྱག་ལ་གཡོན་པ་སྦྲུལ་གྱི་ཞགས་པ་འཛིན།། དམ་ཉམས་རྒྱ་འདྲེའི་སྐེ་ལ་བཅིངས་སེ་བཅིངས།། ཤོག་ལེགས་མོ་ཤོག། ཤོག་ལེགས་ཡ།། ཁམས་པ་ཨུ་ཚུགས་ཅན་གྱི་ཕོ་རྒོད་རྣམས།། ལུས་ལ་དཔའ་བོའི་གོ་ཁྲབ་སི་ལི་ལི།། ཤོག་ལེགས་མོ་ཤོག། ཤོག་ལེགས་ཡ།། འོག་ལ་ཅང་ཤེས་རྟ་ཕོ་འཁྱུགས་སེ་འཁྱུགས།། གེ་སར་དགྲ་བོའི་བར་ན་ཁེངས་སེ་ཁེངས།། ཤོག་ལེགས་མོ་ཤོག། ཤོག་ལེགས་ཡ།། ལྷ་དང་སྲུང་མའི་སྐྱབས་རྟེན་བཟང་སེ་བཟང་།། སངས་རྒྱས་བསྟན་པ་དགུང་ལས་ལོས་ཀྱང་མཐོ།། ཤོག་ལེགས་མོ་ཤོག། ཤོག་ལེགས་ཡ།། མངའ་བདག་རྒྱལ་པོའི་སྐུ་ཚེ་ཞབས་པད་བརྟན།། བསྟན་པ་ཡུན་རིང་གནས་པའི་ཕུན་སུམ་ཚོགས།། ཤོག་ལེགས་མོ་ཤོག། ཤོག་ལེགས་ཡ།། །།

## བདེ་སྐྱིད་ཀྱི་ཉི་མ་ཤར་ལས་ཤར།
༉ བདེ་སྐྱིད་ཀྱི་ཉི་མ་ཤར་ལས་ཤར་བས།། ལྷོ་མོན་གི་ཁ་བཞི་སྐྱོང་ལ།། དགའ་བའི་ཡུལ་དུ་མཇལ།། མི་མཐུན་མུན་ཚོགས་སེལ་ནས།། ལུགས་གཉིས་ཀྱི་འོད་ཟེར་ཕྱོགས་བཅུར་འཕྲོས་པའི།། སྙན་གྲགས་མེ་ཏོག་འཛུམ་སོང་ལོངས་སྤྱོད་ཟེའུ་འབྲུ་འཕེལ།། སྐྱེ་འགྲོ་བུང་བའི་ཚོགས་རྣམས་དགའ་སྤྲོའི་གླུ་དབྱངས་སྙན།། ངོ་མཚར་ཕུན་སུམ་ཚོགས་པ་རང་བཞིན་ངང་གིས་འདུ་སོང་།། རྒྱལ་ཆོས་ཀྱི་རྒྱལ་པོའི་དུས་སུ་མི་རྣམས།། ཕུན་ཚོགས་དགེ་ལེགས་ལོ་འདབ་ཕྱོགས་བཅུར་ཁྱབ།། ཕན་བདེ་རྗེས་སུ་སྤྲོ་བ།། རང་རེ་མི་དམང་གི་འདབ་ཆགས་བློ་སེམས་གཅིག་ཏུ་མཐུན་ནས།། དགའ་བའི་གཤོག་རྩལ་བརྐྱངས།། འཛམ་གླིང་རྒྱལ་ཁབ་ཀུན་གྱི།། མེ་ཏོག་འོད་ཀྱིས་གང་།། ཆོས་སྲིད་འདབ་གཤོག་བརྐྱངས་ནས།། གཟི་བརྗིད་ཆེན་པོས་འཕུར་ཤོག། །།

## བདེ་ཆེན་ལྷུན་གྲུབ་ཞིང་ནས།
༉ བདེ་ཆེན་ལྷུན་གྲུབ་ཞིང་ནས།། རྒྱལ་བ་རྣམ་པར་སྣང་མཛད།། བུདྡྷའི་ལྷ་ཚོགས་ཡོངས་ཀྱིས།། དབང་བསྐུར་བྱིན་གྱིས་རློབས་ཤིག། མཁྱེན་ནོ་སངས་རྒྱས་པད་འབྱུང་།། གཟིགས་ཤིག་མཐུ་ཆེན་འབྲུག་པ།། རྒྱལ་བརྒྱུད་གསེར་ཁྲི་ལྔ་པ།། མངའ་ཐང་གོང་དུ་འཕེལ་ཤོག། རྒྱལ་ལོ་དབང་ཕྱུག་བརྒྱུད་འཛིན།། ཕྱོགས་ལས་རྣམ་པར་རྒྱལ་ལོ།། རྒྱལ་ལོ་དཔལ་ལྡན་འབྲུག་པ།། ཁམས་གསུམ་གཡུལ་ལས་རྒྱལ་ལོ།། མངོན་པར་དགའ་བའི་ཞིང་ནས།། རྒྱལ་བ་རྡོ་རྗེ་སེམས་དཔའ།། རྡོ་རྗེ་ལྷ་ཚོགས་ཡོངས་ཀྱིས།། དབང་བསྐུར་བྱིན་གྱིས་རློབས་ཤིག། མཁྱེན་ནོ་སངས་རྒྱས་པད་འབྱུང་།། གཟིགས་ཤིག་མཐུ་ཆེན་འབྲུག་པ།། རྒྱལ་བརྒྱུད་གསེར་ཁྲི་ལྔ་པ།། མངའ་ཐང་གོང་དུ་འཕེལ་ཤོག། རྒྱལ་ལོ་དབང་ཕྱུག་བརྒྱུད་འཛིན།། ཕྱོགས་ལས་རྣམ་པར་རྒྱལ་ལོ།། རྒྱལ་ལོ་དཔལ་ལྡན་འབྲུག་པ།། ཁམས་གསུམ་གཡུལ་ལས་རྒྱལ་ལོ།། དཔལ་ལྡན་མཛེས་པའི་ཞིང་ནས།། རྒྱལ་བ་རིན་ཆེན་འབྱུང་གནས།། རིན་ཆེན་ལྷ་ཚོགས་ཡོངས་ཀྱིས།། དབང་བསྐུར་བྱིན་གྱིས་རློབས་ཤིག། མཁྱེན་ནོ་སངས་རྒྱས་པད་འབྱུང་།། གཟིགས་ཤིག་མཐུ་ཆེན་འབྲུག་པ།། རྒྱལ་བརྒྱུད་གསེར་ཁྲི་ལྔ་པ།། མངའ་ཐང་གོང་དུ་འཕེལ་ཤོག། རྒྱལ་ལོ་དབང་ཕྱུག་བརྒྱུད་འཛིན།། ཕྱོགས་ལས་རྣམ་པར་རྒྱལ་ལོ།། རྒྱལ་ལོ་དཔལ་ལྡན་འབྲུག་པ།། ཁམས་གསུམ་གཡུལ་ལས་རྒྱལ་ལོ།། བདེ་བ་ཅན་གྱི་ཞིང་ནས།། རྒྱལ་བ་སྣང་བ་མཐའ་ཡས།། པདྨ་ལྷ་ཚོགས་ཡོངས་ཀྱིས།། དབང་བསྐུར་བྱིན་གྱིས་རློབས་ཤིག། མཁྱེན་ནོ་སངས་རྒྱས་པད་འབྱུང་།། གཟིགས་ཤིག་མཐུ་ཆེན་འབྲུག་པ།། རྒྱལ་བརྒྱུད་གསེར་ཁྲི་ལྔ་པ།། མངའ་ཐང་གོང་དུ་འཕེལ་ཤོག། རྒྱལ་ལོ་དབང་ཕྱུག་བརྒྱུད་འཛིན།། ཕྱོགས་ལས་རྣམ་པར་རྒྱལ་ལོ།། རྒྱལ་ལོ་དཔལ་ལྡན་འབྲུག་པ།། ཁམས་གསུམ་གཡུལ་ལས་རྒྱལ་ལོ།། ལས་རབ་རྫོགས་པའི་ཞིང་ནས།། རྒྱལ་བ་དོན་ཡོད་གྲུབ་པ།། ཀརྨ་ལྷ་ཚོགས་ཡོངས་ཀྱིས།། དབང་བསྐུར་བྱིན་གྱིས་རློབས་ཤིག། མཁྱེན་ནོ་སངས་རྒྱས་པད་འབྱུང་།། གཟིགས་ཤིག་མཐུ་ཆེན་འབྲུག་པ།། རྒྱལ་བརྒྱུད་གསེར་ཁྲི་ལྔ་པ།། མངའ་ཐང་གོང་དུ་འཕེལ་ཤོག། རྒྱལ་ལོ་དབང་ཕྱུག་བརྒྱུད་འཛིན།། ཕྱོགས་ལས་རྣམ་པར་རྒྱལ་ལོ།། རྒྱལ་ལོ་དཔལ་ལྡན་འབྲུག་པ།། ཁམས་གསུམ་གཡུལ་ལས་རྒྱལ་ལོ།། །།

## མདའ་མོ་ནི།
༉ མདའ་མོ་ནི།། དགུང་གི་དགུང་སངས་མཐོན་པོ།། མདའ་མོ་ནི།། དགུང་དང་ཁྲི་གདུགས་ཉི་མ།། དགའ་སྐྱིད་ཚོགས།། མདའ་མོ་ནི།། གངས་ཀྱི་གངས་སྟོད་མཐོན་མོ།། མདའ་མོ་ནི།། གངས་དང་སེང་ཆེན་དཀར་མོ།། དགའ་སྐྱིད་ཚོགས།། མདའ་མོ་ནི།། སྤང་གི་སྤང་གཤོང་བདེ་མོ།། མདའ་མོ་ནི།། སྤང་དང་ཤཝ་རྒོད་ར་བཅུ།། དགའ་སྐྱིད་ཚོགས།། མདའ་མོ་ནི།། ནགས་ཀྱི་ནགས་སྟོད་མཐོན་པོ།། མདའ་མོ་ནི།། ནགས་དང་སྟག་མོ་རིས་མཛེས།། དགའ་སྐྱིད་ཚོགས།། མདའ་མོ་ནི།། མཚོ་གི་མཚོ་སྟོད་མཐོན་པོ།། མདའ་མོ་ནི།། མཚོ་དང་གསེར་མིག་ཉ་མོ།། དགའ་སྐྱིད་ཚོགས།། །།

## འདི་ནས་རྟ་ཅིག་མི་བཏང་རྟ་ཅིག་བཏང་།
༉ འདི་ནས་རྟ་ཅིག་མི་བཏང་རྟ་ཅིག་བཏང་།། འདི་ནས་རྟ་ཅིག་ཀརྨའི་གླིང་ལུ་བཏང་།། གཏན་ཀྱང་ཀརྨའི་གླིང་ལུ་སྡོད་རྒྱུ་མེད།། སྒ་མོ་གསེར་སྒ་སྒྲོན་ནས་ལོག་ནས་ཡོང་།། འདི་ནས་དྲེལ་ཅིག་མི་བཏང་དྲེལ་ཅིག་བཏང་།། འདི་ནས་དྲེལ་ཅིག་གཞི་ཀ་རྩེ་ལུ་བཏང་།། གཏན་ཀྱང་གཞི་ཀ་རྩེ་ལ་སྡོད་རྒྱུ་མེད།། རྒྱ་ཆེན་སྣེ་ལྔ་འབག་ནས་ལོག་ནས་འོང་།། འདི་ནས་བྱ་ཅིག་མི་བཏང་བྱ་ཅིག་བཏང་།། འདི་ནས་བྱ་ཅིག་རྒྱ་གར་ཤར་ལུ་བཏང་།། གཏན་ཀྱང་རྒྱ་གར་ཤར་ལུ་སྡོད་རྒྱུ་མེད།། རྨ་བྱ་མདོངས་སྒྲོ་འབག་ནས་ལོག་ནས་ཡོང་།། འདི་ནས་མི་ཅིག་མི་བཏང་མི་ཅིག་བཏང་།། འདི་ནས་མི་ཅིག་གཡུས་བཟང་བསྐོར་བར་བཏང་།། གཏན་ཀྱང་གཡུས་བཟང་བསྐོར་ཏེ་སྡོད་རྒྱུ་མེད།། གླུ་གར་ཚིག་གསུམ་བསྒྱུར་ནས་ལོག་ནས་ཡོང་།། །།

## འདི་ནས་ཕར་སོང་།
༉ འདི་ནས་ཕར་སོང་ཕར་ལ་ཕྱིན་པས།། ཨ་རོགས་ཚོ།། ལུང་པ་གསེར་གྱི་ལུང་པ་ཕྱིན་སོང་།། གསེར་གྱི་བུ་མོ་ཁམས་འདྲིས་མཚར་སོང་། །ཨ་རོགས་ཚོ།། དོ་དགོང་སྡོད་པའི་གནས་ས་གཡར་དང་།། འདི་རིང་སྡོད་པའི་གཟིམ་ཆ་དྲོ་སོང་།། ཨ་རོགས་ཚོ།། གནས་པོ་ནི་དགའ་ལ་མགྲོན་པོ་ནི་སྐྱིད་སོང་།། སང་ཞོག་འགྲོ་བའི་ལམ་བུ་ཞིག་སྟོན་གནང་།། འདི་ནས་ཕར་སོང་ཕར་ལ་ཕྱིན་པའི།། ཨ་རོགས་ཚོ།། ལུང་པ་དངུལ་གྱི་རི་ལ་སླེབས་སོང་།། དངུལ་གྱི་བུ་མོ་ཁམ་འབྲས་མཚར་སོང་།། ཨ་རོགས་ཚོ།། དོ་དགོང་སྡོད་པའི་གནས་ས་གཡར་དང་།། འདི་རིང་སྡོད་པའི་གཟིམ་ཆ་དྲོ་སོང་།། ཨ་རོགས་ཚོ།། གནས་པོ་ནི་དགའ་ལ་མགྲོན་པོ་ནི་སྐྱིད་སོང་།། སང་ཞོག་འགྲོ་བའི་ལམ་བུ་ཞིག་སྟོན་གནང་།། འདི་ནས་ཕར་སོང་ཕར་ལ་ཕྱིན་པའི།། ཨ་རོགས་ཚོ།། ལུང་པ་གཡུ་ཡི་རི་ལ་སླེབས་སོང་།། གཡུ་ཡི་བུ་མོ་ཁམ་འབྲས་མཚར་སོང་།། ཨ་རོགས་ཚོ།། དོ་དགོང་སྡོད་པའི་གནས་ས་གཡར་དང་།། འདི་རིང་སྡོད་པའི་གཟིམ་ཆ་དྲོ་སོང་།། ཨ་རོགས་ཚོ།། གནས་པོ་ནི་དགའ་ལ་མགྲོན་པོ་ནི་སྐྱིད་སོང་།། སང་ཞོག་འགྲོ་བའི་ལམ་བུ་ཞིག་སྟོན་གནང་།། །།

## འདི་ནས་ཕར་སོང་ཕར་ལ་ཕྱིན་པས།
༉ འདི་ནས་ཕར་སོང་ཕར་ལ་ཕྱིན་པས།། ཨའི་རོགས།། གསེར་པོ་གསེར་གྱི་ལུང་པ་ལྷོད་སོང་།། ཨའི།། སེར་པོ་གསེར་གྱི་ལུང་པ་ལྷོད་ཚེ།། ཨའི་རོགས།། སེར་པོ་གསེར་གྱི་ཁང་བཟང་མཐོང་སོང་།། ཨའི།། སེར་པོ་གསེར་གྱི་ཁང་བཟང་ནང་དུ།། ཨའི་རོགས།། ཁང་བཟང་དགའ་སོང་གཟིམ་ཆུང་སྐྱིད་སོང་།། ཨའི།། དེ་རིང་སྡོད་པའི་གནས་ཚང་གཡར་དང་།། ཨའི་རོགས།། སང་ཞོགས་འགྲོ་བའི་ལམ་སྣ་བསྟན་དང་།། ཨའི།། གསེར་གྱི་བུ་མོ་ཁམས་འདྲིས་མཚར་སོང་།། ཨའི་རོགས།། ལ་མོ་འདི་ལུ་སྐྱོ་མོ་ལངས་སོང་།། ཨའི།། །།

## རྡོ་རྗེ་བྲག་ལ་གང་ཡང་མིན་འདུག
༉ རྡོ་རྗེ་བྲག་ལ་གང་ཡང་མིན་འདུག་མ་གསུངས་།། རྡོ་རྗེ་བྲག་ལ་གསེར་གྱི་མཆོད་རྟེན་བཞེངས་ཡོད།། རྩེ་མོ་ཡས་ལ་དར་ཅོག་འཕྱར་ས་ཡོད་རེད།། གཞོན་པ་ང་ཚོ་རླུང་དར་འཕྱར་ས་ཡོད་རེད།། སྐེད་པ་འདི་ལ་ཡོན་ཆབ་ཕུལ་ས་ཡོད་རེད།། ཨ་རོགས་ཁམས་པ་ཡོན་ཆབ་ཕུལ་ས་ཡོད་རེད།། རྩ་བ་མས་ལ་བསྐོར་བ་རྒྱབ་ས་ཡོད་རེད།། ཕ་མ་རྒན་རྒས་བསྐོར་བ་རྒྱབ་ས་ཡོད་རེད།། རྡོ་རྗེ་བྲག་ལ་གང་ཡང་མིན་འདུག་མ་གསུངས་།། རྡོ་རྗེ་བྲག་ལ་དངུལ་གྱི་མཆོད་རྟེན་བཞེངས་ཡོད།། རྩེ་མོ་ཡས་ལ་དར་ཅོག་འཕྱར་ས་ཡོད་རེད།། གཞོན་པ་ང་ཚོ་རླུང་དར་འཕྱར་ས་ཡོད་རེད།། སྐེད་པ་འདི་ལ་ཡོན་ཆབ་ཕུལ་ས་ཡོད་རེད།། ཨ་རོགས་ཁམས་པ་ཡོན་ཆབ་ཕུལ་ས་ཡོད་རེད།། རྩ་བ་མས་ལ་བསྐོར་བ་རྒྱབ་ས་ཡོད་རེད།། ཕ་མ་རྒན་རྒས་བསྐོར་བ་རྒྱབ་ས་ཡོད་རེད།། རྡོ་རྗེ་བྲག་ལ་གང་ཡང་མིན་འདུག་མ་གསུངས་།། རྡོ་རྗེ་བྲག་ལ་དུང་གི་མཆོད་རྟེན་བཞེངས་ཡོད།། རྩེ་མོ་ཡས་ལ་དར་ལཅོག་འཕྱར་ས་ཡོད་རེད།། གཞོན་པ་ང་ཚོ་རླུང་དར་འཕྱར་ས་ཡོད་རེད།། སྐེད་པ་འདི་ལ་ཡོན་ཆབ་ཕུལ་ས་ཡོད་རེད།། ཨ་རོགས་ཁམས་པ་ཡོན་ཆབ་ཕུལ་ས་ཡོད་རེད།། རྩ་བ་མས་ལ་བསྐོར་བ་རྒྱབ་ས་ཡོད་རེད།། ཕ་མ་རྒན་རྒས་བསྐོར་བ་རྒྱབ་ས་ཡོད་རེད།། །།

## ནམ་མཁའ་སྤྲིན་མེད་དྭངས་པ་སེམས་རེ་དགའ།
༉ ནམ་མཁའ་སྤྲིན་མེད་དྭངས་པ་སེམས་རེ་དགའ།། ཁྲི་གདུགས་ཉི་མ་བཞུགས་པ་མདངས་རེ་སྤྲོ།། སྐར་ཚོགས་ཡོངས་ཀྱིས་བསྐོར་བ་རྟེན་འབྲེལ་བཟང་།། ཞལ་ཧ་ཡང་མཇལ་ཀྱང་དོ་རུང་མཇལ།། ཞལ་ཡང་ཡང་མཇལ་བའི་སྨོན་ལམ་ཞུ།། ཆོས་འཁོར་ལྷ་ས་བཞེངས་པ་སེམས་རེ་དགའ།། ཤཱཀྱ་མུ་ཎེ་བཞུགས་པ་མདངས་རེ་སྤྲོ།། བྱང་སེམས་ཡོངས་ཀྱིས་བསྐོར་བ་རྟེན་འབྲེལ་བཟང་།། ཞལ་ཧ་ཡང་མཇལ་ཀྱང་དོ་རུང་མཇལ།། ཞལ་ཡང་ཡང་མཇལ་བའི་སྨོན་ལམ་ཞུ།། སྤུངས་ཐང་བདེ་ཆེན་བཞེངས་པ་སེམས་རེ་དགའ།། ངག་དབང་རྣམ་རྒྱལ་བཞུགས་པ་མདངས་རེ་སྤྲོ།། དགེ་འདུན་ཡོངས་ཀྱིས་བསྐོར་བ་རྟེན་འབྲེལ་བཟང་།། ཞལ་ཧ་ཡང་མཇལ་ཀྱང་དོ་རུང་མཇལ།། ཞལ་ཡང་ཡང་མཇལ་བའི་སྨོན་ལམ་ཞུ།། བཀྲིས་ཆོས་རྫོང་བཞེངས་པ་སེམས་རེ་དགའ།། མི་དབང་རྒྱལ་པོ་བཞུགས་པ་མདངས་རེ་སྤྲོ།། བློན་འབངས་ཡོངས་ཀྱིས་བསྐོར་བ་རྟེན་འབྲེལ་བཟང་།། ཞལ་ཧ་ཡང་མཇལ་ཀྱང་དོ་རུང་མཇལ།། ཞལ་ཡང་ཡང་མཇལ་བའི་སྨོན་ལམ་ཞུ།། །།

## ནམ་མཁའ་ཡངས་པའི་དཀྱིལ་ན།
༉ ནམ་མཁའ་ཡངས་པའི་དཀྱིལ་ན།། ཉི་ཟླ་སྐར་གསུམ་འཛོམས་པ།། འཛམ་གླིང་མི་རྣམས་ཡོངས་ཀྱིས།། བཀྲིས་རྟེན་འབྲེལ་རྒྱས་སོང་།། འབྲུག་གཡུས་སྐྱིད་པའི་ཞིང་ན།། རྒྱལ་བློན་འབངས་གསུམ་འཛོམས་པ།། དགའ་སྐྱིད་ཕུན་སུམ་ཚོགས་པའི།། བཀྲིས་རྟེན་འབྲེལ་རྒྱས་སོང་།། རྫོང་ཆེན་ཁྲ་མོའི་ནང་དུ།། ལྷ་མི་སྲིད་སྡེ་འཛོམས་པ།། རྒྱལ་ཁབ་རང་བཙན་བརྟན་པའི།། བཀྲིས་རྟེན་འབྲེལ་རྒྱས་སོང་།། དགོན་བཟང་སྐྱིད་པའི་ཞིང་ན།། བཤད་དང་སྒྲུབ་པ་འཛོམས་པ།། མདོ་སྔགས་བསྟན་པ་རྒྱས་པའི།། བཀྲིས་བརྟེན་འབྲེལ་རྒྱས་སོང་།། ཁང་བཟང་ཁྲ་མོའི་ནང་དུ།། ཕ་མ་བུ་ཚ་འཛོམས་པ།། མི་བརྒྱུད་རིམ་པར་འཕེལ་བའི།། བཀྲིས་རྟེན་འབྲེལ་རྒྱས་སོང་།། དགའ་བའི་ཟློས་གར་ནང་དུ།། ཕྱི་ནང་ཡོན་ཏན་འཛོམས་པ།། རྒྱལ་ཁབ་གོང་དུ་འཕེལ་བའི།། བཀྲིས་རྟེན་འབྲེལ་རྒྱས་སོང་།། ང་ཚོ་བུ་དང་བུ་མོས།། གླུ་དང་གར་གྱི་མཆོད་པ།། རྩ་གསུམ་ལྷ་ལུ་ཕུལ་ནས།། ཕུན་ཚོགས་དངོས་གྲུབ་ཞུ་གེ།། །།

## ནམ་མཁའ་གཡུ་ཡི་ཕོ་བྲང་།
༉ ནམ་མཁའ་གཡུ་ཡི་ཕོ་བྲང་།། དཀར་པོ་སྤྲིན་གྱིས་མ་སྒྲིབ།། མགྲོན་པོ་གསེར་གྱི་ཉི་མས།། གླིང་བཞི་བསྐོར་ནས་ཤར་ཡོང་།། ལྷ་ཤིང་ཙན་དན་སྡོང་པོ།། བསེར་པོ་རླུང་གིས་མ་བསྐྱོད།། སྐད་སྙན་ལྷ་བྱ་ཁུ་བྱུག། ནགས་ཚལ་འགྲིམ་ནས་བབས་འོང་།། མཛེས་སྡུག་པདྨའི་བཞིན་རས།། སད་དང་སེར་བས་མ་བཅོམ།། ཡིད་འོང་གསེར་སྦྲང་བུང་བ།། སྐྱེད་ཚལ་འགྲིམ་ནས་འབབ་འོང་།། བླ་མ་དུས་གསུམ་སངས་རྒྱས།། སྤྱི་བོའི་གཙུག་ཏུ་བསྒོམ་ནས།། བྱིན་རླབས་ཐུགས་རྗེའི་ཉི་མ།། ང་ཚོའི་སྙིང་ལ་ཤར་སོང་།། ཡར་ལ་གསོལ་བ་བཏབ་པས།། མར་ལ་དངོས་གྲུབ་གནང་བྱུང་།། །།

## ནོར་བུ་རི་གི་རྩེ་མོ་རུ།
༉ ནོར་བུ་རི་གི་ལ་རྩེ་མོ་རུ།། ང་ཚོ་གསེར་གྱི་མཆོད་རྟེན་ཆ་གཅིག་བཞེངས།། རྩེ་མོ་གསེར་གྱི་ཉི་ཟླ་བཀལ་ནས་བཞེངས།། ནང་དུ་གསེར་སྐུ་ཕྱག་ན་རྡོ་རྗེ་བཙུགས་ནས་བཞེངས།། མཆོད་རྟེན་འདི་ནང་མར་མེ་ཕུལ་ནས་བཞེངས།། འདི་ཡང་ཚོང་དཔོན་ནོར་བུ་བཟང་པོ་རེད།། ནོར་བུ་བཟང་པོ་མངའ་ཐང་གོང་ལས་ཡར།། ནོར་བུ་བཟང་པོ་འཛམ་གླིང་ལ་ས་ཐག་བསྐོར།། ནོར་བུ་རི་གི་ལ་སྐེད་པ་རུ་ལ།། ང་ཚོ་དངུལ་གྱི་མཆོད་རྟེན་ཆ་གཅིག་བཞེངས།། རྩེ་མོ་དངུལ་གྱི་ཉི་ཟླ་རྒྱས་ནསབཞེངས།། ནང་དུ་གཡུ་ཡི་སྒྲོལ་མ་བཙུགས་ནས་བཞེངས།། མཆོད་རྟེན་འདི་ནས་ཡོན་ཆབ་ཕུལ་ནས་བཞེངས།། འདི་ཡང་ཚོང་དཔོན་ནོར་བུ་ལ་བཟང་པོ་རེད།། ནོར་བུ་བཟང་པོ་མངའ་ཐང་གོང་ལས་ཡར།། ནོར་བུ་བཟང་པོ་འཛམ་གླིང་ལ་ས་ཐག་བསྐོར།། ནོར་བུ་རི་གི་རྩ་བ་རུ་ལ།། ང་ཚོ་དུང་གྱི་མཆོད་རྟེན་ཆ་གཅིག་བཞེངས།། རྩེ་མོ་དུང་གྱི་ཉི་ཟླ་བཀལ་ནས་བཞེངས།། ནང་དུ་དུང་དཀར་གཡས་འཁྱིལ་བཙུགས་ནས་བཞེངས།། མཆོད་རྟེན་འདི་ནས་བདུག་སྤོས་ཕུལ་ནས་བཞེངས།། ནོར་བུ་བཟང་པོ་མངའ་ཐང་གོང་ལས་ཡར།། ནོར་བུ་བཟང་པོ་འཛམ་གླིང་ལ་ས་ཐག་བསྐོར།། །།

## ནོར་བཟང་རྒྱ་ལུ་བྱོནམ་ད།
༉ ནོར་བཟང་རྒྱ་ལུ་བྱོནམ་ད།། ཡིད་འཕྲོག་མ་བཞག་འཁྱིད་གནང་།། བྱང་ཕྱོགས་འགྲོ་བའི་ལམ་དུ།། ཡིད་འཕྲོག་ཕྱག་ཕྱིད་ཞུ་གེ། འགྲོ་བ་བཟང་མོ་འབྱོནམ་ད།། ལྕམ་སྲིང་མ་བཞག་འཁྱིད་གནང་།། བདུད་ཀྱི་འཇིགས་པ་འབྱུང་ན།། ལྕམ་སྲིང་ཕྱག་ཕྱིད་ཞུ་གེ། སྣང་ས་ཆོས་ལུ་འབྱོནམ་ད།། ལྷ་ཕྲུག་མ་བཞག་འཁྱིད་གནང་།། ཆོས་ལ་བར་ཆད་འབྱུང་ན།། ལྷ་ཕྲུག་ཕྱག་ཕྱིད་ཞུ་གེ། བུ་ཆུང་རྒྱང་ལུ་འབྱོནམ་ད།། བུ་མོ་མ་བཞག་འཁྱིད་གནང་།། མཐོ་བའི་ལ་མོ་བརྒལ་ཚེ།། བུ་མོས་ཕྱག་ཕྱིད་ཞུ་གེ།། །།

## གནམ་དགུང་ཧི་ཡས་ལུ་བཞུགས་མི།
༉ གནམ་དགུང་ཧི་ཡས་ལུ་བཞུགས་མི།། ཨ་ཞེ་དང་ཚེ་རིང་བཟང་མོ།། ན་བཟའ་དར་ལས་འཇམ་སོང་།། འཇམ་འཇམ་ལུས་ལ་བཞེས་སོང་།། ན་བཟའ་ཁ་དོག་ལེགས་པས།། ལེགས་ཀྱང་ལུས་ལ་བཞེས་སོང་།། གནས་དང་པ་རྒྱ་ཡུལ་བསྐོར་སོང་།། རྒྱ་རྡོ་རྗེ་གདན་ཡང་མཇལ་སོང་།། གནས་གཉིས་པ་ཙཱ་རི་བསྐོར་སོང་།། ཙཱ་རི་རྩེ་བསྐོར་མཇལ་སོང་།། གནས་གསུམ་པ་ལྷ་ས་བསྐོར་སོང་།། ཇོ་བོ་ཤཱཀྱ་མུ་ནི་མཇལ་སོང་།། བསྐོར་ར་གཡས་བསྐོར་རྒྱབ་ན།། ཡབ་ཆེན་ཨ་པའི་ལས་སྒྲིབ་དག། བསྐོར་ར་གཡོན་བསྐོར་རྒྱབ་ན།། ཡུམ་ཆེན་ཨ་མའི་ལས་སྒྲིབ་དག། བསྐོར་ར་གཡས་བསྐོར་གཡོན་བསྐོར།། ཨ་ཞེ་ཚེ་རིང་བཟང་མོའི་ལས་སྒྲིབ་དག། །།

## གནམ་ལས་ཤར་བའི་སྐར་མ་ཁྱོད་འདྲ་ཚོ།
༉ གནམ་ལས་ཤར་བའི་སྐར་མ་ཁྱོད་འདྲ་ཚོ།། འཛམ་གླིང་ནང་དུ་སུ་དང་སུ་མི་བཞུགས།། མིག་ལ་མཛེས་པ་སྐར་མ་སྨིན་དྲུག་མཛེས།། དྲོད་ཉམས་སྐྱོང་བ་ཁྲི་གདུགས་ཉི་མས་བསྐྱངས།། ས་ལས་སྐྱེས་པའི་མེ་ཏོག་ཁྱོད་འདྲ་ཚོ།། འཛམ་གླིང་ནང་དུ་སུ་དང་སུ་མི་བཞུགས།། མིག་ལ་མཛེས་པ་ཧ་ལོའི་མེ་ཏོག་མཛེས།། ལྷ་ལ་ཕུལ་ན་གསེར་ཤོག་མེ་ཏོག་ཕུལ།། ཨ་མའི་ཁོང་ལས་སྐྱེས་བའི་ཁྱོད་འདྲ་ཚོ།། འཛམ་གླིང་ནང་དུ་སུ་དང་སུ་མི་བཞུགས།། མིག་ལ་མཛེས་པ་སེང་ལྕམ་འབྲུག་མོ་མཛེས།། ཐར་པའི་ལམ་དུ་ཨ་ཞེ་སྣང་ས་འགྲོ།། །།

## གནས་ཆེན་གདོང་དཀར་ལ་ལས།
༉ གནས་ཆེན་གདོང་དཀར་ལ་ལས།། སྤ་མཐོང་ཝང་མཐོང་མཐོང་མས།། ཤོག་བུ་མོ་ཤོག། ཨ་མའི་བུ་མོ་ཚེ་རིང་བཟང་མོ་ཅིག་ཤོག་ཤོག། ཚེ་རིང་བཟང་མོ་ཤོག་ཤོག། སྤ་མཐོང་ཝང་མཐོང་མཐོང་རུང་།། སེམས་ཀྱི་སྐྱོ་རོགས་ཨིན་མས།། ཤོག་བུ་མོ་ཤོག། ཨ་མའི་བུ་མོ་ཚེ་རིང་བཟང་མོ་ཤོག་ཤོག། ཚེ་རིང་བཟང་མོ་ཤོག་ཤོག། གནས་ཆེན་གདོང་དཀར་ལ་ལས།། སྤ་ཆུ་ཝང་ཆུ་མཐོང་མས།། ཤོག་བུ་མོ་ཤོག། ཨ་མའི་བུ་མོ་ཚེ་རིང་བཟང་མོ་ཤོག་ཤོག། ཚེ་རིང་བཟང་མོ་ཤོག་ཤོག། སྤ་ཆུ་ཝང་ཆུ་མཐོང་རུང་།། སེམས་ཀྱི་སྐྱོ་རོགས་ཨིན་མས།། ཤོག་བུ་མོ་ཤོག། ཨ་མའི་བུ་མོ་ཚེ་རིང་བཟང་མོ་ཤོག་ཤོག། ཚེ་རིང་བཟང་མོ་ཤོག་ཤོག། གནས་ཆེན་གདོང་དཀར་ལ་ལས།། མཉམ་རོགས་རྒྱུན་འབྲེལ་མཐོང་མས།། ཤོག་བུ་མོ་ཤོག། ཨ་མའི་བུ་མོ་ཚེ་རིང་བཟང་མོ་ཤོག་ཤོག། ཚེ་རིང་བཟང་མོ་ཤོག་ཤོག། མཉམ་རོགས་རྒྱུན་འབྲེལ་མཐོང་རུང་།། སེམས་ཀྱི་འཁྲུལ་རོགས་ཡིན་པས།། ཤོག་བུ་མོ་ཤོག། ཨ་མའི་བུ་མོ་ཚེ་རིང་བཟང་མོ་ཤོག། ཚེ་རིང་བཟང་མོ་ཤོག་ཤོག། །།

## གནས་ཆེན་ཙཱ་རི་བྲག་ལ།
༉ གནས་ཆེན་ཙཱ་རི་བྲག་ལ།། སྒྲུབ་པ་རྒྱབ་རྒྱུ་འབྱུང་ན།། སོ་ཡ་ལ།། སྒྲུབ་པ་ལོ་གསུམ་རྒྱབ་པས་།། སྒྲུབ་སྐྲ་རྐེད་ལ་སླེབ་སོང་།། སོ་ཡ་ལ།། ཡང་བསྐྱར་ལོ་གསུམ་རྒྱབ་པས།། སྒྲུབ་སྐྲ་ས་ལ་འདྲུད་སོང་།།སོ་ཡ་ལ།། གནས་ཆེན་ཙཱ་རི་བྲག་ལ།། སྒྲུབ་པ་རྒྱབ་རྒྱུ་འབྱུང་ན།། སོ་ཡ་ལ།། སྒྲུབ་གཡོག་སུ་ཡང་མི་དགོས།། མ་དང་མཁའ་འགྲོས་ཆོག་གི།། སོ་ཡ་ལ།། གནས་ཆེན་ཙཱ་རི་བྲག་ལ།། སྒྲུབ་པ་རྒྱབ་རྒྱུ་འབྱུང་ན།། སོ་ཡ་ལ།། རྒྱ་ཞྭ་དཀར་ཅུང་མི་དགོས།། ཨྱོན་པད་ཞྭས་ཆོག་གི།། སོ་ཡ་ལ།། གནས་ཆེན་ཙཱ་རི་བྲག་ལ།། སྒྲུབ་པ་རྒྱབ་རྒྱུ་འབྱུང་ན།། སོ་ཡ་ལ།། དགའ་འཇམ་སྤུ་ཀྲུ་མི་དགོས།། རས་གོས་རྐྱང་ཤས་ཆོག་གིས།། སོ་ཡ་ལ།། གནས་ཆེན་ཙཱ་རི་བྲག་ལ།། སྒྲུབ་པ་རྒྱབ་རྒྱུ་འབྱུང་ན།། སོ་ཡ་ལ།། ཞབས་ལྷམ་རྒྱ་ཕྱིང་མི་དགོས།། ཆོས་ལྷམ་དཀར་ཅུང་ཆོག་གི།། སོ་ཡ་ལ།། །།

## གནས་ཆེན་རྩྭ་རིར་སྐྱེས་པའི།
༉ གནས་ཆེན་རྩྭ་རིར་སྐྱེས་པའི་རྩྭ་རི་གི་སྨྱུག་མ།། སྭཽ། བྲག་སྟོད་མཐོན་པོར་སྐྱེས་པའི་བྱ་དམར་གྱི་གཤོག་རྩལ།། མགར་བ་བཟང་པོས་བརྡུངས་པའི་ལྕགས་མདེའུ་གི་སྔོན་མོ།། སྭཽ། འདི་གསུམ་སྐྱེ་ས་མ་གཅིག་སོ་སོ་རང་ཡིན་ལ།། སྟག་མདོངས་ཁྲ་མོའི་ནང་དུ་འཛོམས་ས་ཡང་གཅིག་ལ།། སྭཽ། འཛོམས་ནས་འབྲལ་བ་མ་གནང་མཆོག་དཀར་གྱི་གཞུ་མོ།། ཡང་ཡང་སྨོན་ལམ་བཏབ་གེ་ཤ་བ་ཡི་ཐད་ཀར།། སྭཽ། ཡང་ཡང་སྨོན་ལམ་བཏབ་གེ་ཤ་བ་ཡི་ཐད་ཀར།། དབྱར་གསུམ་བྲག་ལ་སྐྱེས་པའི་ཆུ་དཀར་གྱི་མེ་ཏོག། སྭཽ། སྤང་གཤོང་བདེ་མོར་སྐྱེས་པའི་སྤང་རྒྱན་གྱི་མེ་ཏོག། སྭཽ། སྣ་ཚོགས་ལྡུམ་རར་སྐྱེས་པའི་ཧ་ལོ་གི་མེ་ཏོག། འདི་གསུམ་སྐྱེ་ས་མ་གཅིག་སོ་སོ་རང་ཡིན་ལ།། སྭཽ། ལྷ་ཁང་ཁྲ་མོའི་ནང་དུ་འཛོམས་ས་ཡང་གཅིག་ལ།། འཛོམས་ནས་འབྲལ་བ་མ་གནང་ལྷ་ཁང་གི་སྐུ་གཉེར།། སྭཽ། ཡང་ཡང་སྨོན་ལམ་བཏབ་གེ་ཚེ་དབང་གི་བུམ་པ།། ཐག་རིང་རྒྱང་ནས་ཕེབས་པའི་བླ་མ་དང་དཔོན་པོ།། སྭཽ། དཀར་པོའི་གནས་ལས་བྱུང་བའི་མི་དམངས་ཀྱི་སེར་མོ།། ཡབ་ཡུམ་གཅིག་ནས་མཆེད་པའི་ཕ་མ་དང་སྤུན་ཆ།། སྭཽ། འདི་གསུམ་སྐྱེ་ས་མ་གཅིག་སོ་སོ་རང་ཡིན་ལ།། ཁང་བཟང་ཁྲ་མོའི་ནང་དུ་འཛོམས་ས་ཡང་གཅིག་ལ།། སྭཽ། འཛོམས་ནས་འབྲལ་བ་མ་གནང་འཆི་བདག་གི་བདུད་པོ།། ཡང་ཡང་སྨོན་ལམ་བཏབ་གེ་མཚན་ལྡན་གྱི་བླ་མ།། སྭཽ། ཡང་ཡང་སྨོན་ལམ་བཏབ་གེ་མཚན་ལྡན་གྱི་བླ་མ།། །།

## གནས་འདི་ནས་ཕར་ལ་མཇལ་ཙ་ན།
༉ གནས་འདི་ནས་ཕར་ལ་མཇལ་ཙ་ན།། ཕ་ཨོ་རྒྱན་གུ་རུ་ཞལ་བཞུགས་འདྲ།། བྲག་ཤེལ་དཀར་བྲག་ལ་སྐུ་རྗེས་བཞག། མཚན་ཡོངས་གྲགས་སྐུ་རྗེས་ལྷ་ཁང་བཞེངས།། ཡིད་མོས་གུས་གདུང་བས་གུས་ཕྱག་འཚལ།། ཕ་མཆོག་གི་དངོས་གྲུབ་བསྩལ་དུ་གསོལ།། གནས་འདི་ནས་ཕར་ལ་མཇལ་ཙ་ན།། ཕ་རྒྱལ་བ་བྱམས་པ་ཞལ་བཞུགསའདྲ།། ཐང་བུམ་པའི་ཐང་ལ་གདན་ས་ཆགས།། མཚན་ཡོངས་གྲགས་བྱམས་པ་ལྷ་ཁང་བཞེངས།། ཡིད་མོས་གུས་གདུང་བས་གུས་ཕྱག་འཚལ།། ཕ་མཆོག་གི་དངོས་གྲུབ་བསྩལ་དུ་གསོལ།། གནས་འདི་ནས་ཉི་མ་ནུབ་ཀྱི་ཕྱོགས།། ནུབ་སྤྲིན་དཀར་དྭངས་མ་དེ་ཡི་འོག། སྤྱིར་མཚན་ལྡན་བླ་མ་བཀའ་ཆོས་གནང་།། དབུས་མན་དྲལ་ཚོམ་བུ་སྐུ་མཚམས་བཞུགས།། །།

## གནས་ཡང་རྡོ་རྗེ་གདན་གྱི།
༉ གནས་ཡང་རྡོ་རྗེ་གདན་གྱི་གནས་ཕྱོགས༌ན།། བླ་མ་ཤཱཀྱ་མུ༌ཎི༌ཆོས༌གནང༌དོ།། དགེ༌སློང༌ཉན༌ཐོས་དགྲ༌བཅོམ༌ཆོས༌ཞུ༌དོ།། རང༌ཡང༌ཆོས༌ཞུ༌བསམས༌ནས༌མར༌སོང༌ཚེ།། ཆོ་ལམ་ས་ཐག་རིང༌ནས༌ལྷོད༌མ༌ཚུགས།། ཕྱི༌མ༌ལུས༌དང༌སེམས༌གཉིས༌འབྲལ༌བའི༌ཚེ།། གནས༌ཡང༌རྡོ༌རྗེ༌གདན༌ལུ༌སྐྱེ༌བར༌ཤོག། བླ་མ་ཤཱཀྱ་མུ་ས་ཎི་མཇལ་བར་ཤོག། དམ༌ཆོས༌རྫོགས༌པ༌ཆེན༌པོ༌འཐོབ༌པར༌ཤོག། གནས་ཡང་ཟངས་མདོག་དཔལ་རིའི་གནས་མཆོག་ན།། བླ༌མ༌ཨོ༌རྒྱན༌གུ༌རུ༌ཆོས༌གནང༌དོ།། མཁའ༌འགྲོ༌ཡེ༌ཤེས༌མཚོ༌རྒྱལ༌ཆོས༌ཞུ༌དོ།། རང༌ཡང༌ཆོས༌ཞུ་བསམ༌ནས༌ཕར༌སོང༌ཚེ།། ཆོས༌ལམ༌ས༌ཐག༌རིང༌ནས༌ལྷོད༌མ༌ཚུགས།། ཕྱི་མ་ལུས་དང་སེམས་གཉིས་འབྲལ་བའི་ཚེ།། གནས༌ཡང༌ཟངས༌མདོག༌དཔལ༌རིའི༌སྐྱེ༌བར༌ཤོག། བླ༌མ༌ཨོ༌རྒྱན༌གུ༌རུ༌མཇལ༌བར༌ཤོག། དམ་ཆོས་རྫོགས་པ་ཆེན༌པོ༌ཐོབ༌པར༌ཤོག། །།

## གནས་ལ་དང་པ་མི་ཆགས་དང་པ་ཆགས།
༉ གནས་ལ་དང་པ་མི་ཆགས་དང་པ་ཆགས།། གནས་ལ་དང་པ་སྤ་གྲོ་སྟག་ཚང་ཆགས།། ལྷ་གཅིག་ཨོ་རྒྱན་པད་མའི་བཀའ་དྲིན་གྱིས།། སྨན་ལྗོངས་དག་པའི་ཞིང་དུ་བྱིན་གྱིས་བརླབས།། སངས་རྒྱས་བསྟན་པ་དར་བའི་རྟེན་འབྲེལ་བཟང་།། འགྱུར་བ་མེད་པའི་བཀྲིས་སྨོན་ལམ་ཞུ།། གནས་ལ་གཉིས་པ་མི་ཆགས་གཉིས་པ་གས།། གཉིས་པ་སྤུངས་ཐང་བདེ་ཆེན་ཕོ་བྲང་ཆགས།། སྐྱབས་མགོན་ངག་དབང་རྣམ་རྒྱལ་བཀྲིན་གྱིས།། ཆོས་སྲིད་ལུགས་གཉིས་བསྟན་པའི་ལམ་སྲོལ་བཙུགས།། རྒྱལ་ཁབ་རང་དབང་ཐོབ་པའི་རྟེན་འབྲེལ་བཟང་།། འགྱུར་བ་མེད་པའི་བཀྲིས་སྨོན་ལམ་ཞུ།། གནས་ལ་གསུམ་པ་མི་ཆགས་གསུམ་པ་ཆགས།། གསུམ་པ་ཆོས་འཁོར་རྩེ་ཡི་རྫོང་ཆེན་ཆགས།། མི་རྗེ་ཨོ་རྒྱན་དབང་ཕྱུག་བཀྲིན་གྱིས།། བརྒྱུད་འཛིན་རྒྱལ་རབས་གསེར་གྱི་འཕྲེང་བ་བྱོན།། མི་སེར་བདེ་ཞིང་སྐྱིད་པའི་རྟེན་འབྲེལ་བཟང་།། འགྱུར་བ་མེད་པའི་བཀྲིས་སྨོན་ལམ་ཞུ།། གནས་ལ་བཞི་པ་མི་ཆགས་བཞི་པ་ཆགས།། བཞི་པ་བདེ་ཆེན་ཆོས་གླིང་ཕོ་བྲང་ཆགས།། མི་དབང་འཇིགས་མེད་སེངྒེའི་བཀྲིན་གྱིས།། དབང་ཆ་ཕྱིར་སྤེལ་རྩ་ཁྲིམས་ཆེན་མོ་བརྩམས།། རང་བཙན་ཡུན་དུ་གནས་པའི་རྟེན་འབྲེལ་བཟང་།། འགྱུར་བ་མེད་པའི་བཀྲིས་སྨོན་ལམ་ཞུ།། །།

## རྣམ་དཀར་དགེ་བའི་བསོད་ནམས་ལས་འཁྲུངས་ཤིང་།
༉ རྣམ་དཀར་དགེ་བའི་བསོད་ནམས་ལས་འཁྲུངས་ཤིང་།། བྱམས་དང་བརྩེ་བའི་འོད་ཟེར་འབར་བཞིན་དུ།། མངའ་འབངས་པདྨའི་ལང་ཚོ་སྐྱོང་བའི་ཕྱིར།། བརྒྱུད་འཛིན་ལྔ་པའི་གསེར་ཁྲིར་བྱོན་པ་ལེགས།། མི་འཇིགས་གདོང་ལྔས་བཏེགས་པའི་གསེར་ཁྲིའི་སྟེང།། རང་དབང་བཙན་པའི་རྒྱལ་སྲིད་ཕྱག་འགན་བཞེས།། རྒྱལ་བརྒྱུད་རིམ་པར་སྐྱོང་བས་སྐལ་བ་བཟང།། ལྷག་བསམ་དྲི་མེད་བཀྲིས་ཁ་དར་འཕུལ།། སུམ་རྩེན་གླིང་ན་དཔག་བསམ་ལྗོན་བཟང་གིས།། ལྷ་རྣམས་གང་འདོད་རེ་བ་སྐོང་བའི་གཞི།། ལྗོངས་འདིའི་གཙུག་མགོན་གེ་སར་རྣམ་སྤྲུལ་གྱིས།། འབྲུག་ཡུལ་དགའ་བདེའི་དཔལ་ལ་སྤྱོད་པར་ཤོག། མི་དབང་རྒྱལ་པོའི་ཆབ་སྲིད་སྐྱོང་བའི་འོག། དམངས་གཙོའི་རིང་ལུགས་ཉི་མའི་འོད་ཟེར་གྱིས།། རྒྱལ་ཁབ་ཞི་བདེའི་སྐྱེད་ཚལ་ཡོངས་སུ་རྒྱས།། འབངས་འཁོར་བུང་བའི་ཚོགས་རྣམས་ཟློས་གར་བསྒྱུར།། རབ་དཀར་ཐུགས་བསྐྱེད་ཟླ་བའི་དཀྱིལ་འཁོར་ལས།། ཕན་པའི་ཞལ་བཀོད་བསིལ་བའི་རང་བཞིན་གྱིས།། འབྲུག་མི་ཀུན་གྱི་ཡིད་ཀྱི་ཀུ་མུད་དེ།། དགའ་བདེའི་འཛུམ་བརྒྱ་བཞད་པ་བཀྲིན་ཆེ།། ཕུན་ཚོགས་སྡེ་བཞིའི་དཔལ་ལ་དབང་བསྒྱུར་ཞིང་།། རྣམ་བཞིའི་མཛད་པ་བཟང་པོའི་འཕྲིན་ལས་ཀྱིས།། ཆོས་སྲིད་ལུགས་གཉིས་བསྟན་པ་བསྐལ་བརྒྱའི་བར།། སྐྱོང་ནས་སྐུ་ཚེ་ཡུན་དུ་བརྟན་པར་ཤོག། །།

## པོ་ཏ་རིའི་རྩེ་ལ།
༉ པོ་ཏ་ལ་ཡི་རྩེ་ལ།། ཨེ་མོ་རེད་ལ།། ཡ་ལ་སྐལ་བཟང་ཆོས་སྒྲོན།། ཙཱ་རི་སྨྱུག་མ་འཁྲུངས་སོང་།། ཙཱ་རི་སྨྱུག་མ་མ་རེད།། ཨེ་མོ་རེད་ལ།། ཡ་ལ་སྐལ་བཟང་ཆོས་སྒྲོན།། ང་ཚོ་བླ་མའི་སྐུ་གཟུགས།། པོ་ཏོ་ལ་ཡི་རྩེ་ལ།། ཨེ་མོ་རེད་ལ།། ཡ་ལ་སྐལ་བཟང་ཆོས་སྒྲོན།། དཀར་གསལ་ཟླ་བ་ཤར་བྱུང་།། དཀར་གསལ་ཟླ་བ་མ་རེད།། ཨེ་མོ་རེད་ལ།། ཡ་ལ་སྐལ་བཟང་ཆོས་སྒྲོན།། ང་ཚོ་བླ་མའི་ཞལ་རས།། པོ་ཏོ་ལ་ཡི་རྩེ་ལ།། ཨེ་མོ་རེད་ལ།། ཡ་ལ་སྐལ་བཟང་ཆོས་སྒྲོན།། གསེར་གྱི་རྒྱ་གླིང་འཕུ་ཡོད།། གསེར་གྱི་རྒྱ་གླིང་མ་རེད།། ཨེ་མོ་རེད་ལ།། ཡ་ལ་སྐལ་བཟང་ཆོས་སྒྲོན།། ང་ཚོ་བླ་མའི་གསུང་སྐད།། །།

## དཔལ་ཆོས་རྗེ་འབྲུག་པའི་རྒྱལ་ཁབ་འདི།
༉ དཔལ་ཆོས་རྗེ་འབྲུག་པའི་རྒྱལ་ཁབ་འདི།། ཆོས་སྲིད་ཀྱི་ལྟེ་བ་ཆགས་པའི་གནས།། དབུས་མི་འགྱུར་བཀྲིས་ཆོས་ཀྱི་རྫོང་།། ས་འཛམ་གླིང་འདི་ནང་ཡོངས་སུ་གྲགས།། གདུང་རུས་ཀྱི་ཆེ་བ་ལྷ་ལས་མཆེད།། སྟོབས་མངའ་ཐང་མ་ཉམས་རྒྱལ་པོ་བཞུགས།། སྟེང་ལྷ་ཡུལ་བཀོད་པའི་མི་ཡུལ་ཆེ།། མཚན་ཡོངས་གྲགས་འཇིགས་པ་མེད་པའི་སྡེ།། སྟེང་གོང་མ་ལྷ་ཡི་ལུང་བསྟན་དང་།། འབངས་མི་སེར་ཡོངས་ཀྱི་ལས་སྨོན་དང་།། དཔལ་སྐྱེས་མཆོག་ཐུགས་བསྐྱེད་མཐའ་བཙན་པས།། ལྗོངས་བདེ་སྐྱིད་བསོད་ནམས་སྐལ་བ་བཟང་།། ཡུལ་མི་འགྱུར་ཙན་དན་རྒྱལ་ཁབ་ལྗོངས།། ཁྲི་མི་འགྱུར་ཡུན་གནས་རྒྱལ་པོའི་ཁྲི།། ཕྱི་སྐྱེ་འགྲོ་ཡོངས་ཀྱི་མཛེས་རྒྱན་དང་།། རྒྱལ་ཆོས་རྗེ་འབྲུག་པའི་དཔལ་དུ་བྱོན།། ཁྲི་བརྟན་པ་མི་འགྱུར་རྒྱལ་པོའི་ཁྲི།། མཚན་ཉི་ཟླ་བགྲོད་པའི་འཛམ་བུ་གླིང་།། སྤྱིར་ལོངས་སྤྱོད་འབྱོར་པས་མཛེས་ནས་ཀྱང་།། རྒྱལ་ཆོས་དང་མཐུན་པའི་རྒྱལ་སྲིད་སྐྱོང་།། སྟོབས་མངའ་ཐང་དབང་ཐང་དར་ཞིང་རྒྱས།། ཆོས་སངས་རྒྱས་བསྟན་པའི་སྦྱིན་བདག་མཛད།། འབངས་མི་སེར་བདེ་བར་བཀོད་ནས་ཀྱང་།། ལོ་བརྒྱ་ཕྲག་ཞབས་པད་བརྟན་པར་ཤོག། །།

## དཔལ་ལྡན་འབྲུག་གི་མདའ་རྩེད།
༉ དཔལ་ལྡན་འབྲུག་གི་མདའ་རྩེད།། ཁྱད་ཆོས་ཅན་གྱི་མདའ་རྩེད་།། དགའ་དང་སྐྱིད་པའི་མདའ་རྩེད།། དཔའ་བོ་ངར་བའི་མདའ་རྩེད།། སྟག་ཤར་གཞོན་པའི་མདའ་མོ།། མཐོ་བ་གནམ་ལ་མ་ཐལ།། དམའ་བ་ས་ལ་མ་ལུས།། ཐད་ཁར་འབེན་ལ་ཕོག་ཤོག། སྟག་ཤར་གཞོན་པའི་མདའ་རྩེད།། སྨན་ཅུང་བུ་མོའི་གླུ་གར།། རྟེན་འབྲེལ་ཕུན་སུམ་ཚོགས་པའི།། འབྲུག་གི་ཁྱད་ཆོས་བཟང་སོང་།། སྟག་ཤར་གཞོན་པའི་མདའ་མོ།། མཐོ་བ་གནམ་ལ་མ་ཐལ།། དམའ་བ་ས་ལ་མ་ལུས།། ཐད་ཁར་འབེན་ལ་ཕོག་ཤོག། སྔོན་བྱོན་ཕ་མས་བཙུགས་པའི།། ལམ་སྲོལ་ཁྱད་རིག་ལྡན་པ།། ད་ལྟོ་ན་གཞོན་རང་ངོར།། དཔའ་ཉམས་ཅན་གྱི་ལམ་སྲོལ།། སྟག་ཤར་གཞོན་པའི་མདའ་མོ།། མཐོ་བ་གནམ་ལ་མ་ཐལ།། དམའ་བ་ས་ལ་མ་ལུས།། ཐད་ཁར་འབེན་ལ་ཕོག་ཤོག། འབེན་བཟང་ཁྲ་མོའི་གཡས་དང་།། གཡོན་དང་འགོ་མཇུག་མིན་པར།། ཐད་ཁར་སྒོར་ཐིག་ཁྲ་མོར།། དགའ་སྤྲོའི་ངང་ལ་ཕོག་ཤོག། སྟག་ཤར་གཞོན་པའི་མདའ་མོ།། མཐོ་བ་གནམ་ལ་མ་ཐལ།། དམའ་བ་ས་ལ་མ་ལུས།། ཐད་ཁར་འབེན་ལ་ཕོག་ཤོག། འབྲུག་གི་ན་གཞོན་ཕོ་མོ།། དགའ་དང་སྐྱིད་པའི་ངང་ནས།། རང་ལུགས་བཟང་པོའི་རྣམ་རིག། ལོངས་སུ་སྤྱོད་པར་ཤོག་ཅིག། སྟག་ཤར་གཞོན་པའི་མདའ་མོ།། མཐོ་བ་གནམ་ལ་མ་ཐལ།། དམའ་བ་ས་ལ་མ་ལུས།། ཐད་ཁར་འབེན་ལ་ཕོག་ཤོག། །།

## དཔལ་ལྡན་གཡས་སུ་འཁྱིལ་བའི་གང་འདྲ།
༉ དཔལ་ལྡན་གཡས་སུ་འཁྱིལ་བའི་གང་འདྲ།། གངས་ཅན་འབྲུག་གི་རྒྱལ་ཁབ།། གཞོན་ནུ་གླུ་གར་མཆོད་པ་གང་འདྲ།། ཡུན་དུ་བརྟན་པར་ཤོག་ཅིག། འཛམ་གླིང་ཡོངས་ཀྱི་བདེ་སྐྱིད་གང་འདྲ།། མ་ལུས་སྐྱོང་བའི་གཞི་མ།། གཞོན་ནུ་གླུ་གར་མཆོད་པ་གང་འདྲ།། ཡུན་དུ་བརྟན་པར་ཤོག་ཅིག། ཕྱོགས་ལས་རྣམ་པར་རྒྱལ་བའི་གང་འདྲ།། སྨན་ལྗོངས་འབྲུག་གི་རྒྱལ་ཁབ།། གཞོན་ནུ་གླུ་གར་མཆོད་པ་གང་འདྲ།། ཡུན་དུ་བརྟན་པར་ཤོག་ཅིག། ཙན་དན་རྭ་བས་བསྐོར་ཞིང་གང་འདྲ།། མངའ་ཐང་དར་ཞིང་རྒྱས་པའི།། གཞོན་ནུ་གླུ་གར་མཆོད་པ་གང་འདྲ།། ཡུན་དུ་བརྟན་པར་ཤོག་ཅིག། ཕན་བདེ་འབྱུང་བའི་གནས་མཆོག་གང་འདྲ།། དཔལ་ལྡན་ལྷ་ཡུལ་ཞིང་ཁམས།། གཞོན་ནུ་གླུ་གར་མཆོད་པ་གང་འདྲ།། ཡུན་དུ་བརྟན་པར་ཤོག་ཅིག། དགའ་སྐྱིད་ཉི་ཟླ་རྣམ་གཉིས་གང་འདྲ།། མི་ནུབ་ཡུན་དུ་བརྟན་པ།། གཞོན་ནུ་གླུ་གར་མཆོད་པ་གང་འདྲ།། ཡུན་དུ་བརྟན་པར་ཤོག་ཅིག། །།

## དཔལ་མི་དབང་འཇིགས་མེད་གེ་སར་མཆོག
༉ དཔལ་མི་དབང་འཇིགས་མེད་གེ་སར་མཆོག། འབྲུག་བདེ་སྐྱིད་འབྱུང་བའི་ནོར་བུ་ཨིན།། སྐུ་མི་འགྱུར་ཞབས་པད་བརྟན་པ་དགའ།། ཐུགས་བདེ་བའི་ངང་ལུ་བཞུགས་པ་སྐྱིད།། སྐྱབས་མཁན་ཆེན་འཇིགས་མེད་ཆོས་གྲགས་མཆོག །ཆོས་བཀའ་རྒྱུད་བསྟན་པའི་སྲོག་ཤིང་ཨིན།། སྐུ་གཡོ་མེད་ཆོས་འཁོར་བསྐོར་བ་དགའ། །ཐུགས་ཞི་བདེའི་ངང་ལུ་བཞུགས་པ་སྐྱིད།། བློ་རྣམ་པར་བཀྲ་བའི་བློན་ཚོགས་རྣམས།། འབངས་མི་སེར་ཡོངས་ཀྱི་བློ་གཏད་ཨིན།། བཀའ་ཅི་གསུངས་སྒྲུབ་པ་སེམས་རེ་དགའ།། འབངས་བདེ་སྐྱིད་ལྡན་པ་བསམ་པ་རྫོགས།། སྔོན་ཚོགསབསགས་ཆེ་བའི་འབངས་འཁོར་རྣམས།། ལས་སྨོན་ལམ་དབང་གིས་འབྲུག་ཡུལ་སྐྱེས།། ཚེ་འདི་ཕྱི་སྐྱོབ་པའི་མགོན་དང་མཇལ།། འབངས་རང་གི་བསམ་པ་འདི་གིས་རྫོགས།། །།

## དཔལ་ལ་ཡག་མོ་སོ།
༉ དཔལ་ལ་ཡག་མོ་སོ།། དཔལ་ལ་ཡག་མོ་གསེར་སྒོ་ལ་ཡོད་དོ།། གདན་ས་ཆོས་འཁོར་ལྷ་ས།། དཔལ་ལ་ཡག་མོ་གསེར་སྒོ་ལ་ཡོད་དོ།། གནས་ལ་ཡག་མོ་སོ། གནས་ལ་ཡག་མོ་མཇལ་དགོས་ལ་ཡོད་དོ།། གནས་ཡང་རིགས་གསུམ་དགོན་པ།། གནས་ལ་ཡག་མོ་མཇལ་དགོས་ལ་ཡོད་དོ།། རྟེན་ལ་ཡག་མོ་སོ།། རྟེན་ལ་ཡག་མོ་བཞུགས་བཞུགས་ལ་ཡོད་དོ་།། ཇོ་བོ་ཤཱཀྱ་མུ་ནི། རྟེན་ལ་ཡག་མོ་བཞུགས་ཟེར་ལ་ཡོད་དོ།། དབྱར་ཁའི་དུས་ལ་སོ། མཆོད་པ་ཡག་མོ་ཕུལ་དགོས་ལ་ཡོད་དོ།། མེ་ཏོག་པདྨ་བརྒྱ་ཡི།། མཆོད་པ་ཡག་མོ་ཕུལ་དགོས་ལ་ཡོད་དོ།། དགུན་ཀའི་དུས་སུ། མཆོད་པ་ཡག་མོ་ཕུལ་དགོས་ལ་ཡོད་དོ།། ཆུ་མོ་བརྒྱ་ཡི་ཡོན་ཆབ་། །མཆོད་པ་ཡག་མོ་ཕུལ་དགོས་ལ་ཡོད་དོ།། ནམ་རྒྱུན་དུས་སུ།། མཆོད་པ་ཡག་མོ་ཕུལ་དགོས་ལ་ཡོད་དོ།། ཞལ་ཟས་མར་མེ་བརྒྱ་ཡི།། མཆོད་པ་ཡག་མོ་ཕུལ་དགོས་ལ་ཡོད་དོ།། ད་རེས་དུས་ལ་སོ།། མཆོད་པ་ཡག་མོ་ཕུལ་དགོས་ལ་ཡོད་དོ།། གླུ་དབྱངས་ཚིག་གསུམ་སྒྲ་ཡི།། མཆོད་པ་ཡག་མོ་ཕུལ་དགོས་ལ་ཡོད་དོ།། །།

## སྤ་རོ་སྐྱིད་ཆུ་ལྷ་ཁང་བཞེས་པའི།
༉ སྤ་རོ་སྐྱིད་ཆུ་ལྷ་ཁང་།། ཞིང་ཁམས་བརྒྱ་ཡི་གདན་ས།། སྐྱིད་ཆུ་ལྷ་ཁང་རྡོ་གཅལ།། རྡོ་གཅལ་གཡུ་ཁྲ་སྐར་ཤར།། སྐྱིད་ཆུ་ལྷ་ཁང་རྒྱལ་སྒོ།། རྒྱལ་སྒོ་སྐུ་སྲུང་དམག་མི།། རྒྱལ་སྒོ་ཕྱེ་ཡང་མི་དགོ།། ས་ལམ་ཕུལ་བས་ཆོག་གིས།། སྐྱིད་ཆུ་ལྷ་ཁང་གཟིམ་ཆུང་།། གཟིམ་ཅུང་གུ་རུ་ལྷ་ཁང་།། གུ་རུ་ལྷ་ཁང་ནང་དུ།། དཀར་ཀྲུས་གླུ་དབྱངས་ཕུལ་ཡོད།། མངའ་བདག་རྒྱལ་པོའི་ཐུགས་ནི།། རྒྱལ་ཁབ་ཡོངས་ལ་གཟིགས་ཡོད།། །།

## སྤང་ལ་དཀར་པོའི་ལྷ་ཁང་།
༉ སྤང་ལ་དཀར་པོའི་ལྷ་ཁང་།། མེ་ཏོག་པདྨ་དཀར་པོ་ཞེས་པའི།། འོ་ན་རེད།། མེ་ཏོག་པདྨ་དཀར་པོ་།། སྟེང་ཕྱོགས་ལྷ་ལ་ཕུལ་སོང་ཞེས་པའི།། འོ་ན་རེད།། ལྷ་ཡི་བརྒྱ་བྱིན་དབང་པོ།། བྲོ་ལ་དགའ་བ་ཡོད་དོ་ཞེས་པའི།། འོ་ན་རེད།། བྲོ་ལ་གཟིགས་པར་ཕེབས་ཤོག་ཞེས་པའི་།། སྤང་ལ་སྔོན་པོའི་ལྷ་ཁང་།། མེ་ཏོག་པདྨ་སྔོན་པོ་ཞེས་པའི།། འོ་ན་རེད།། མེ་ཏོག་པདྨ་སྔོན་པོ།། བར་ཕྱོགས་བཙན་ལ་ཕུལ་ཡོད་ཞེས་པའི།། འོ་ན་རེད།། བཙན་རྒྱལ་ཡ་བ་སྤུན་བདུན།། བྲོ་ལ་དགའ་བ་ཡོད་དོ་ཞེས་པའི།། འོ་ན་རེད།། བྲོ་ལ་དགའ་བ་ཡོད་དོ།། བྲོ་ལ་གཟིགས་པར་ཕེབས་ཤོག་ཞེས་པའི།། འོ་ན་རེད།། སྤང་ལ་སེར་པོའི་ལྷ་ཁང་།། མེ་ཏོག་པདྨ་སེར་པོ་ཞེས་པའི།། འོ་ན་རེད།། མེ་ཏོག་པདྨ་སེར་པོ།། འོག་ཕྱོགས་ཀླུ་ལ་ཕུལ་ཡོད་ཞེས་པའི།། འོ་ན་རེད།། ཀླུ་ཡི་གཙུག་ན་རིན་ཆེན།། བྲོ་ལ་དགའ་བ་ཡོད་དོ་ཞེས་པའི།། འོ་ན་རེད།། བྲོ་ལ་དགའ་བ་ཡོད་དོ།། བྲོ་ལ་གཟིགས་པར་ཕེབས་ཤོག་ཞེས་པའི་།། འོ་ན་རེད།། །།

## སྤང་གཤོང་བདེ་མོའི་ནང་ལ།
༉ སྤང་གཤོང་བདེ་མོའི་ནང་ལ།། གཡག་དང་མཛོ་མོས་གང་སོང་།། སྨན་ཆུང་བུ་མོའི་ཚོགས་ལ།། འོ་མའི་དངོས་གྲུབ་ཞུ་གེ། བ་དང་བོ་ཅུང་གཉིས་ཀ། འོ་མ་འཐུང་དུས་འཛོམས་སོང་།། ནམ་ཡང་འབྲལ་བ་མེད་པའི་།། སྨོན་ལམ་ལན་གསུམ་བཏབ་གེ། སྨན་ཆུང་སྟག་ཤར་གཞོན་པ།། གསེར་ཤོག་སྤང་ལ་འཛོམས་ཡོད།། དགའ་དང་སྐྱིད་པའི་ངང་ལས།། གླུ་གར་མཆོད་པ་ཕུལ་གེ། སྨན་ལྗོངས་འབྲུག་གི་རྒྱལ་ཁབ།། སྔར་ལས་གོང་དུ་འཕེལ་ཤོག། དགའ་སྐྱིད་དཔལ་འཛོམས་དམིགས་དོན།། ཡང་ཡང་འགྲུབ་པར་ཤོག་ཅིག། ལྷ་སྲས་གསེར་གྱི་ཉི་མ།། ནམ་མཁའི་དབྱིངས་ལ་ཤར་ཡོད།། ཐུགས་རྗེའི་འོད་ཟེར་འབངས་ལ།། འཕེལ་འགྲིབ་མེད་པར་ཤར་ཤོག།། པདྨའི་གསེར་ཁྲི་སྟེང་ལ།། མི་དབང་མངའ་བདག་ཡབ་སྲས།། །འབངས་རྣམས་བདེ་བར་བཀོད་པའི།། བཀྲིས་སྨོན་ལམ་ཞུ་གེ། །།

## སྤུངས་ཐང་བདེ་ཆེན་ཆགས་པའི་ནང་ཤེད་ན།
༉ སྤུངས་ཐང་བདེ་ཆེན་ཆགས་པའི་ནང་ཤེད་ན།། ངག་དབང་རྣམ་རྒྱལ་གསུང་སྐད་ལྷང་སེ་ལྷང་།། སྤུངས་ཐང་བདེ་ཆེན་བསམ་ནས་ཡོང་བ་མིན།། ངག་དབང་རྣམ་རྒྱལ་བསམ་ནས་ཡོང་བ་ཡིན།། ཆོས་འཁོར་ལྷ་ས་ཆགས་པའི་ནང་ཤེད་ན།། ཤཱཀྱ་མུ་ཎི་གསུང་སྐད་ལྷང་སེ་ལྷང་།། ཆོས་འཁོར་ལྷ་ས་བསམ་ནས་ཡོང་བ་མིན།། ཤཱཀྱ་མུ་ཎི་བསམ་ནས་ཡོང་བ་ཡིན།། ལྷོ་བྲག་མཁར་ཆུ་ཆགས་པའི་ནང་ཤེད་ན།། ནམ་མཁའི་སྙིང་པོའི་གསུང་སྐད་ལྷང་སེ་ལྷང་།། ལྷོ་བྲག་མཁར་ཆུ་བསམ་ནས་ཡོང་བ་མིན།། ནམ་མཁའི་སྙིང་པོ་བསམ་ནས་ཡོང་བ་ཡིན།། ཡུལ་བཟང་ཁྲ་མོ་ཆགས་པའི་ནང་ཤེད་ན།། ཡབ་ཡུམ་གཉིས་ཀྱི་གསུང་སྐད་ལྷང་སེ་ལྷང་།། ཡུལ་བཟང་ཁྲ་མོ་བསམ་ནས་ཡོང་བ་མིན།། ཡབ་ཡུམ་གཉིས་པོ་བསམ་ནས་ཡོང་བ་ཡིན།། །།

## ཕུ༌ལ༌དགོན༌པ༌མི༌ཆགས༌དགོན༌པ༌ཆགས།
༉ ཕུ༌ལ༌དགོན༌པ༌མི༌ཆགས༌དགོན༌པ༌ཆགས།། ཕུ༌ལ༌དགོན༌པ༌སེ༌ར༌འབྲས༌སྤུངས༌ཆགས།། སེ་ར་མཎྜལ་གཞུང་ནས་སངས་རྒྱས་འཁྲུངས།། དམ་ཆོས་བོད་ལ་དར་འདི་ལ་ཡིན།། རྗེ་བཙུན་སྒྲོལ་མའི་འཁྲུངས་ས་ལྷོ་ལས་ཡིན།། ལྷོ༌པ༌མོས༌གུས༌ཆེ༌བ༌འདི༌ལས༌ཡིན།། ཡར༌གྱི༌གངས༌སྟོད༌མཐོན༌པོ༌མཐོ༌མི༌མཐོ།། ཡར་གྱི་གངས་སྟོད་མཐོན་པོ་ལོས༌ཀྱང༌མཐོ།། གཏན༌ཀྱང༌ཁ༌བ༌བུ༌ཡུག༌བབས༌ས༌ཡིན།། མས༌ཀྱི༌གཙང༌ཆབ༌ཆུ་མོ་རིང་མི་རིང་།། མས་ཀྱི་གཙང་ཆབ་ཆུ་མོ་ལོས་ཀྱང་རིང་།། གཏན་ཀྱང་གསེར་མིག་ཉ་མོ་འཁྱམས་ས་ཡིན།། ཕར་གྱི་སྤང་གཤོང་བདེ་མོ་བདེ་མི་བདེ།། ཕར་གྱི་གཤོང་བདེ་མོ་ལོས་ཀྱང་བདེ།། གཏན་ཀྱང་ཤ་བ་ཕོ་མོ་འཁྱམས་ས་ཡིན།། ཕར་གྱི་གཡུས་བཟངབདེ་མོ་དགའ་མི་དགའ།། ཕར་གྱི་གཡུས་བཟང་བདེ་མོ་ལོས་ཀྱང་དགའ།། གཏན་ཀྱང་ཕ་མ་གཉིས་ཀུ་འཁྱམ་ས་ཨིན།། །།

## ཕུ་ལ་མི་ཆགས་ཕུ་ལ་ཆགས།
༉ ཕུ་ལ་མི་ཆགས་ཕུ་ལ་ཆགས།། ཕུ་ལ་ཡས་ཀྱི་གངས་རི་དཀར་པོ་ཆགས།། གངས་རི་དཀར་པོ་ལོས་ཀྱང་ཆགས།། སེང་ཆེན་དཀར་མོ་བརྒྱ་ཡི་གདན་ས་རེད།། མ་བརྡུང་ཟེར་ན་སྒོར་མོ་རེད།། བརྡུང་ལ་ཟེར་ན་བུ་མོའི་མཛུབ་དཀྱི་རེད།། མ་རྒྱབ་ཤ་བའི་སྤུངས་མཆོངས་རེད།། རྒྱབ་ལ་ཟེར་ན་བུ་མོའི་ཞབས་བྲོ་རེད།། བར་ལ་མི་ཆགས་བར་ལ་ཆགས།། བར་ལ་ཕས་ཀྱི་ལྷ་ཁང་གྲུ་བཞི་ཆགས།། ལྷ་ཁང་གྲུ་བཞི་ལོས་ཀྱང་ཆགས།། མཚན་ལྡན་བླ་མ་བརྒྱ་ཡི་གདན་ས་རེད།། མ་བརྡུང་ཟེར་ན་སྒོར་མོ་རེད།། བརྡུང་ལ་ཟེར་ན་བུ་མོའི་མཛུབ་དཀྱི་རེད།། མ་རྒྱབ་ཤ་བའི་སྤུངས་མཆོངས་རེད།། རྒྱབ་ལ་ཟེར་ན་བུ་མོའི་ཞབས་བྲོ་རེད།། མདའ་ལ་མི་ཆགས་མདའ་ལ་ཆགས།། མདའ་ལ་མས་ཀྱི་རྫོང་ཆེན་ཁྲ་མོ་ཆགས།། རྫོང་ཆེན་ཁྲ་མོ་ལོས་ཀྱང་ཆགས།། དབང་ཆེན་དཔོན་པོ་བརྒྱ་ཡི་གདན་ས་རེད།། མ་བརྡུང་ཟེར་ན་སྒོར་མོ་རེད།། བརྡུང་ལ་ཟེར་ན་བུ་མོའི་མཛུབ་དཀྱི་རེད།། མ་རྒྱབ་ཤ་བའི་སྤུངས་མཆོངས་རེད།། རྒྱབ་ལ་ཟེར་ན་བུ་མོའི་ཞབས་བྲོ་རེད།། །།

## ཕུ་ལ་ཡས་ཀྱི་གངས་རི་དཀར་པོའི་ལོགས།
༉ ཕུ་ལ་ཡས་ཀྱི་གངས་རི་དཀར་པོའི་ལོགས།། སི་ལི་བྱི་མོའི་གསུང་སྐད་ལྷང་སེ་ལྷང་།། བྱིམ་ལ་ཨོ་བཞོ་ཡོད་པའི་ངོ་མཐོཝ་མས།། བ་དང་བེའུ་ཅུང་འཕྲད་པའི་དགའ་སྤྲོ་ཡོད།། ཨོམ་ལ་ལག་བཞོ་རྒྱབ་པའི་སྐྱིད་སྤྲོ་ཡོད།། མདའ་ལ་མས་ཀྱི་དཀར་སངས་རྟ་རྭ་ནང་།། རྟ་ཕོ་དྲུང་དྲུང་ཅིག་གི་ཙེར་སྐད་ཡོད།། ཨ་དྲུང་སྒ་་སྲབ་སྦྲོན་པའི་ངོ་མཐོཝ་མས།། རྒོད་མོ་རྟེའུ་དང་འཕྲད་པའི་དགའ་སྤྲོ་ཡོད།། བྱི་ཆག་ཕངམ་གིས་འཇལ་བའི་སྐྱིད་སྤྲོ་ཡོད།། སྤང་ལ་མས་ཀྱི་གསེར་ཤོག་འབའ་སྐྱོར་ནང་།། སྟག་ཤར་གཞོན་པའི་གསུང་སྐད་ལྷང་སེ་ལྷང་།། མདའ་རྩེད་རྡོས་སྒོར་བརྡུང་པའི་ངོ་མཐོཝ་མས།། འབེམ་ལ་དར་གྱིས་བརྒྱན་པའི་དགའ་སྤྲོ་ཡོད།། རྒྱལ་ཁབ་རང་དབང་ཐོབ་པའི་སྐྱིད་སྤྲོ་ཡོད།། །།

## ཕོ་བྲང་དང་པ་མི་ཆགས་དང་པ་ཆགས།
༉ ཕོ་བྲང་དང་པ་མི་ཆགས་དང་པ་ཆགས།། ཕོ་བྲང་དང་པ་རི་ཡི་རྩེ་ལུ་ཆགས།། སྒོ་མོ་ཤར་སྒོ་ཕྱེ་བའི་ནང་ཞིག་ནང་།། ངོ་ཤེས་གནས་པོ་ཁྱོད་རངབཙུགས་ནས་བཞག། སྟེང་དུ་མི་བརྒྱ་ཤོང་བའི་གནས་ཅིག་བརྙའ།། འོག་ལ་རྟ་བརྒྱ་ཤོང་བའི་རྟ་རས་བརྙའ།། སྟེང་དུ་མི་བརྒྱ་འགྲངས་པའི་ཇ་ཅིག་ཞུ།། འོག་ལ་རྟ་བརྒྱ་འགྲངས་པའི་རྩྭ་ཅིག་ཞུ།། སྟེང་དུ་མི་བརྒྱ་ཤོང་བ་བཀྲིན་ཆེ།། འོག་ལ་རྟ་བརྒྱ་ཤོང་བ་བཀྲིན་ཆེ།། དགོན་བཟང་ཡས་ལུ་ཅིག་གཟིགས་དང་།། མཚན་ལྡན་བླ་མ་ཆོས་སྒྲ་གིས་ཞེས་ཞེས།། རྫོང་ཆེན་ཡས་ལུ་གཟིགས་དང་།། དབང་ཆེན་དཔོན་པོ་བཀའ་ཆེན་གྱི་རུ་རུ།། ས་གཞི་མས་ལུ་ཅིག་གཟིགས་ད།། གླུ་དབྱངས་བྱམས་པ་འབུམ་ཕྲག་གིས་ཞེས་ཞེས།། མཚོ་སྟོད་མས་ལུ་ཅིག་གཟིགས་དང་།། གསེར་མིག་ཉ་མོ་ཉམས་དགའ་ཅིག་ཤར་ཡོད།། ངང་པ་གཡས་སྐོར་རྐྱབ་ནས་ཅིག་གཟིགས་དང་།། ང་ཚོ་མཚོ་མའི་གཞུང་ལ་སྐྱིད་པའི་ཉི་མ་ཤར་ཡོད།། །།

## བལ་མོ།
༉ བལ་མོ་ང་། བལ་མོ་བལ་འཁལ་གཡུས་ལས་འཐོན་དགོ་ལོ། བལ་མོ་ཁྱོད། བལ་མོ་བལ་འཁལ་གཡུས་ལས་འཐོན་མི་སྟེར།། བལ་མོ་ང་། བལམོ་གཡང་མའི་ལུག་ལས་བཏོན་དགོ་ལོ། བལ་མོ་ཁྱོད། བལམོ་གཡང་མའི་ལུག་ལས་བཏོན་མི་སྟེར།། བལ་མོ་ང་། བལ་མོ་ཏོང་ཏོ་ཆུ་ལུ་འཁྱུ་དགོ་ལོ། བལ་མོ་ཁྱོད། བལམོ་ཏོང་ཏོ་ཆུ་ལུ་འཁྱུ་མི་སྟེར།། བལ་མོ་ང་། བལ་མོ་ཉི་མའི་རྩེ་ལུ་བརྡལ་དགོ་ལོ། བལ་མོ་ཁྱོད། བལམོ་ཉི་མའི་རྩེ་ལུ་བརྡལ་མི་སྟེར།། བལ་མོ་ང་། བལམོ་སྐྱ་འཕང་ལོག་ལུ་འཁལ་དགོ་ལོ། བལ་མོ་ཁྱོད། བལམོ་སྐྱ་འཕང་ལོག་ལུ་འཁལ་མི་སྟེར། བལ་མོ་ང་། བལམོ་ཐགས་ཤིང་ལོག་ལུ་སྦྱན་དགོ་ལོ། བལ་མོ་ཁྱོད། བལམོ་ཐགས་ཤིང་ལོག་ལུ་སྦྱན་མི་སྟེར། བལ་མོ་ང་། བལམོ་ཐགས་ཤིང་ལོག་ལུ་འཐག་དགོ་ལོ། བལ་མོ་ཁྱོད། བལམོ་ཐགས་ཤིང་ལོག་ལུ་སྦྱན་མི་སྟེར། བལ་མོ་ང། བལམོ་དམར་པོའི་ཁ་དོག་བསྒྱུར་དགོ་ལོ། བལ་མོ་ཁྱོད། བལམོ་དམར་པོའི་ཁ་དོག་བསྒྱུར་མི་སྟེར། བལ་མོ་ང་། བལམོ་བཙུན་ཆུང་ཡོངས་ཀྱི་ན་བཟའ་ཕུལ་དགོ་ལོ། བལ་མོ་ཁྱོད། བལམོ་བཙུན་ཆུང་ཡོངས་ཀྱི་ན་བཟའ་ཕུལ་མི་སྟེར། བལ་མོ་ང། བལམོ་སེར་པོའི་ཁ་དོག་བསྒྱུར་དགོ་ལོ། བལ་མོ་ཁྱོད། བལམོ་སེར་པོའི་ཁ་དོག་བསྒྱུར་མི་སྟེར། བལ་མོ་ང་། བལམོ་མཚན་ལྡན་བླ་མའི་ན་བཟའ་ཕུལ་དགོ་ལོ། བལ་མོ་ཁྱོད། བལམོ་མཚན་ལྡན་བླ་མའི་ན་བཟའ་ཕུལ་མི་སྟེར།། །།

## བུམོ་མྱང་སྟོད་འོག་གི་སྣང་ས།
༉ སྭཽ་ཡ་ལ། བུམོ་མྱང་སྟོད་འོག་གི་སྣང་ས་མ།། སྣང་ས་སྐྱེས་ཡུལ་གཅིག་དང་འགྲོ་ཡུལ་གཉིས།། སྭཽ་ཡ་ལ། སྣང་ས་སྐྱེས་ཡུལ་ཉང་སྟོད་འོག་ཁར་ཡིན།། སྣང་ས་འགྲོ་ཡུལ་རི་ནང་སྤང་ལུ་ཡིན།། སྭཽ་ཡ་ལ།དགོན་ལ་ཡར་ལུང་བྲག་གི་དགོན་པ་ལུ།། བླ་མ་ཡོན་ཏན་རྒྱ་མཚོ་བཞུགས་ནས་འདུག། སྭཽ་ཡ་ལ། སྒོ་མོ་ཤར་སྒོ་ཕྱེ་བའི་ནང་ཤེད་ན།། བླ་མ་ཡོན་ཏན་རྒྱ་མཚོ་ཆོས་གནང་དེས།། སྭཽ་ཡ་ལ། པུས་མོ་ཤྭ་བའི་རྭ་བཅུ་ས་ལ་བཙུགས།། ལག་བཅུ་ཕྱག་རྒྱ་ཆེན་པོ་ཐལ་མོ་སྦྱར།། སྭཽ་ཡ་ལ། བུ་མོའི་ལུས་ངག་ཡིད་གསུམ་བླ་མར་ཕུལ།། བུ་མོར་དམ་པའི་ཆོས་ཤིག་བླམ་ལས་ཞུ།། །།

## བོད་ཁམས་ཡུལ་ལས་ཐོན་པའི།
༉ བོད་ཁམས་ཡུལ་ལས་ཐོན་པའི།། བུམ་པ་གསེར་ཤོག་དངུལ་ཤོག། ས་ལ་ལ་ཏ་སི་ལི་ལི།། གནས་ལ་བཟང་སོང་བསྐོར་བ་ལན་གསུམ་རྒྱབ།། རྒྱ་ཡི་དར་དང་གོས་ཆེན།། བུམ་པའི་ན་བཟའ་ཕུལ་ཤོག། ས་ལ་ལ་ཏ་སི་ལི་ལི།། གནས་ལ་བཟང་སོང་བསྐོར་བ་ལན་གསུམ་རྒྱབ།། རྒྱ་ཡི་རྨ་བྱ་མདོངས་སྒྲོ།། བུམ་པའི་ཁ་རྒྱན་བཀལ་ཤོག། ས་ལ་ལ་ཏ་སི་ལི་ལི།། གནས་ལ་བཟང་སོང་བསྐོར་བ་ལན་གསུམ་རྒྱབ།། བོད་ཀྱི་དྲི་བཟང་བུར།། བུམ་པའི་ནང་ལ་བླུགས་ཤོག།། ས་ལ་ལ་ཏ་སི་ལི་ལི།། གནས་ལ་བཟང་སོང་བསྐོར་བ་ལན་གསུམ་རྒྱབ།། རང་དང་འཆམ་རེ་འཆམ་ཚེ།། ཁྲུས་ཆུ་བཞེས་པ་བྱོན་ཤོག། ས་ལ་ལ་ཏ་སི་ལི་ལི།། གནས་ལ་བཟང་སོང་བསྐོར་བ་ལན་གསུམ་རྒྱབ།། ཚེ་དབང་བུམ་པའི་ན་བཟའ།། ལེགས་པའི་བཀྲིས་ཁ་དར།། ས་ལ་ལ་ཏ་སི་ལི་ལི།། གནས་ལ་བཟང་སོང་བསྐོར་བ་ལན་གསུམ་རྒྱབ།། ཚེ་དབང་བུམ་པའི་བུམ་རྫས།། ཁ་ཆེ་བོད་ཀྱི་དྲི་བཟང་།། ས་ལ་ལ་ཏ་སི་ལི་ལི།། གནས་ལ་བཟང་སོང་བསྐོར་བ་ལན་གསུམ་རྒྱབ།། ཚེ་དབང་བུམ་པའི་བུམ་ཆུང་།། ཆུ་ཆེན་གཡས་རི་གཙང་ཆུ།། ས་ལ་ལ་ཏ་སི་ལི་ལི།། གནས་ལ་བཟང་སོང་བསྐོར་བ་ལན་གསུམ་རྒྱབ།། རང་དང་འཆམས་རིགས་འཆམས་ཚད།། ཁྲུས་ཆུ་བཞེས་པར་བྱོན་ཤོག། །།

## བྱ་འདི་ཁྲུང་ཁྲུང་དཀར་མོ།
༉ བྱ་འདི་ཁྲུང་ཁྲུང་དཀར་མོ།། མི་དམངས་ཀྱི་ཨ་རོགས།། གཤོག་རྩལ་ང་ལ་གཡར་དང་།། བྱང་ཆུབ་ཤིང་གི་པ་ཏྲ།། ཐག་རིང་རྒྱང་ལ་མི་འགྲོ།། མི་དམངས་ཀྱི་ཨ་རོགས།། ལི་ཐང་བསྐོར་ནས་ལོག་ཡོང་།། བྱང་ཆུབ་ཤིང་གི་པ་ཏྲ།། སྤང་གི་ལྷ་བྱ་གོང་མོ།། མི་དམངས་ཀྱི་ཨ་རོགས།། ཕ་ཡུལ་མིན་འདུག་མ་གསུངས།། བྱང་ཆུབ་ཤིང་གི་པ་ཏྲ།། རི་མགོ་མཐོ་རེ་མཐོ་ཚད།། མི་དམང་གི་ཨ་རོགས།། ལྷ་བྱ་གོང་མའི་ཕ་ཡུལ།། བྱང་ཆུབ་ཤིང་གི་པ་ཏྲ།། །།

## བྱ་མོ་གསེར་ལས་བུ་ཁྲི།
༉ བྱ་མོ་གསེར་ལས་བུ་ཁྲི་གནམ་ལ་ལྡིང་།། ལྷ་ཡི་དབང་པོ་བརྒྱ་བྱིན་མ་མཇལ་བར།། བྱ་མོ་རང་ཡུལ་ཕྱོགས་སུ་ལོག་མི་འགྲོ།། ཤོག་སྒྲོ་གཡས་པ་ལྡིང་ཤོག་གསེར་གྱི་བྱ།། གཤོག་སྒྲོ་གཡོན་པ་ལྡིང་ཤོག་དངུལ་གྱི་བྱ།། གཡས་གཡོན་མེད་པ་ལྡིང་ཤོག་དུང་གི་བྱ།། བྱ་མོ་དངུལ་ལས་བུ་ཁྲིད་བར་ལ་ལྡིང་།། བཙན་རྒྱལ་ཡ་བ་སྤུན་བདུན་མ་མཇལ་བར།། བྱ་མོ་རང་ཡུལ་ཕྱོགས་སུ་ལོག་མི་འགྲོ།། གཤོག་སྒྲོ་གཡས་པ་ལྡིང་ཤོག་གསེར་གྱི་བྱ།། གཤོག་སྒྲོ་གཡོན་པ་ལྡིང་ཤོག་དངུལ་གྱི་བྱ།། གཡས་གཡོན་མེད་པ་ལྡིང་ཤོག་དུང་གི་བྱ།། བྱ་མོ་དུང་ལས་བུ་ཁྲི་ས་ལ་ཆགས།། ཀླུ་ཡི་གཙུག་ན་རིན་ཆེན་མ་མཇལ་བར།། བྱ་མོ་རང་ཡུལ་ཕྱོགས་སུ་ལོག་མི་འགྲོ།། གཤོག་སྒྲོ་གཡས་པ་ལྡིང་ཤོག་གསེར་གྱི་བྱ།། གཤོག་སྒྲོ་གཡོན་པ་ལྡིང་ཤོག་དངུལ་གྱི་བྱ།། གཡས་གཡོན་མེད་པ་ལྡིང་ཤོག་དུང་གི་བྱ།། །།

## བྱོན་པ་ལེགས་སོ་ལེགས་སོ།
༉ བྱོན་པ་ལེགས་སོ་ལེགས་སོ།། ཤར་ཕྱོགས་རི་བོའི་རྩེ་ནས།། དཀར་གསལ་ཉི་ཟླ་གཉིས་ཀྱིས།། གླིང་བཞི་སྐྱོང་བ་ལེགས་སོ།། བྱོན་པ་ལེགས་སོ་ལེགས་སོ།། སུམ་རྩེན་ལྷ་ཡི་གླིང་ནས།། བརྒྱ་བྱིན་ལྷ་ཡི་སྲས་པོས།། རྣམ་ཀུན་གཟིགས་པ་ལེགས་སོ།། བྱོན་པ་ལེགས་སོ་ལེགས་སོ།། བྱང་ཕྱོགས་ལྕང་ལོ་ཅན་ནས།། རྣམ་སྲས་ནོར་ལྷའི་རྒྱལ་པོས།། དངོས་གྲུབ་གནང་བ་ལེགས་སོ།། བྱོན་པ་ལེགས་སོ་ལེགས་སོ།། ཡིད་བཞིན་ནོར་བུའི་གླིང་ནས།། དེད་དཔོན་ནོར་བུ་བཟང་པོས།། འདོད་དགུ་རྙེད་པ་ལེགས་སོ།། བྱོན་པ་ལེགས་སོ་ལེགས་སོ།། འོག་མིན་ཆོས་སྐུའི་ཞིང་ནས།། ཕ་གཅིག་དྲིན་ཅན་བླ་མས།། དུས་རྒྱུན་བརྩེ་བ་ལེགས་སོ།། བྱོན་པ་ལེགས་སོ་ལེགས་སོ།། འབྲུག་ཡུལ་སྐྱིད་པའི་ལྗོངས་སུ།། མི་དབང་མངའ་བདག་རྒྱལ་པོས།། ཆོས་སྲིད་སྐྱོང་བ་ལེགས་སོ།། བྱོན་པ་ལེགས་སོ་ལེགས་སོ།། སྐུ་མགྲོན་ལྷན་རྒྱས་ཚོགས་རྣམས།། ཐུགས་དགོངས་སྤྲོ་བའི་ངང་ནས།། ལྟད་མོ་གཟིགས་པ་ལེགས་སོ།། །།

## བྱོན་པ་ལེགས་སོ་ལེགས་སོ་ལེགས་སོ།
༉ བྱོན་པ་ལེགས་སོ་ལེགས་སོ་ལེགས་སོ།། སྨན་ལྗོངས་ཆོས་ཀྱི་ཞིང་འདིར།། དགའ་སྐྱིད་ཕུན་སུམ་ཚོགས་པའི།། རྟེན་འབྲེལ་སྔར་ལས་རྒྱས་སོང་།། སྐུ་མགྲོན་ལྷན་རྒྱས་བྱོན་པ་ལེགས་སོ།། སྐུ་མགྲོན་ལྷན་རྒྱས་བྱོན་པ་ལེགས་སོ།། བྱོན་པ་ལེགས་སོ་ལེགས་སོ་ལེགས་སོ།། སྨན་ལྗོངས་འབྲུག་པའི་རྒྱལ་ཁབ།། ལུས་སེམས་སྐྱིད་པའི་ངང་ནས།། དགའ་བདེའི་དཔལ་ལ་སྤྱོད་ཤོག། སྐུ་མགྲོན་ལྷན་རྒྱས་བྱོན་པ་ལེགས་སོ།། སྐུ་མགྲོན་ལྷན་རྒྱས་བྱོན་པ་ལེགས་སོ།། བྱོན་པ་ལེགས་སོ་ལེགས་སོ་ལེགས་སོ།། འབྲུག་ཡུལ་པདྨའི་ལྡུམ་རར།། སྐལ་བཟང་མངའ་འབངས་ཡོངས་ཀྱི།། དགའ་སྐྱིད་པདྨ་རྒྱས་སོང་།། སྐུ་མགྲོན་ལྷན་རྒྱས་བྱོན་པ་ལེགས་སོ།། སྐུ་མགྲོན་ལྷན་རྒྱས་བྱོན་པ་ལེགས་སོ།། བྱོན་པ་ལེགས་སོ་ལེགས་སོ་ལེགས་སོ།། དགའ་བའི་གླུ་དབྱངས་ལེན་ས།། སྐྱིད་པའི་བྲོ་གར་འཁྲབ་ས།། དགའ་སྐྱིད་གླུ་དབྱངས་ལེན་སོང་།། སྐུ་མགྲོན་ལྷན་རྒྱས་བྱོན་པ་ལེགས་སོ།། སྐུ་མགྲོན་ལྷན་རྒྱས་བྱོན་པ་ལེགས་སོ།། བྱོན་པ་ལེགས་སོ་ལེགས་སོ་ལེགས་སོ།། ཁ་བཞི་འབྲུག་གི་ཡུལ་དུ།། མངའ་བདག་ཆོས་རྒྱལ་རིམ་བྱོན།། ཐུགས་བརྩེས་གཟིགས་པ་ལེགས་སོ།། སྐུ་མགྲོན་ལྷན་རྒྱས་བྱོན་པ་ལེགས་སོ།། སྐུ་མགྲོན་ལྷན་རྒྱས་བྱོན་པ་ལེགས་སོ།། །།

## བྲག་འདི་རྡོ་རྗེ་བྲག་ལ།
༉ བྲག་འདི་རྡོ་རྗེ་བྲག་ལ།། ལྷ་ཤིང་ཤུག་པོ་འཁྲུངས་ཡོད།། ཚེ་རིང་མཚོ་མོ་གསུང་ལ་ཡང་ཅིག་རུ་རུ།། བྱང་ཆུབ་ཤིང་གི་ལོ་མ།། སོ་ཡ་ལ།། རྩེ་མོ་ལྷ་ཤིང་ཤུག་པོ་འཁྲུངས་ཡོད།། ལྷ་ཤིང་ཤུག་པོའི་རྩེ་ལ།། ཁུ་བྱུག་སྔོན་མོ་ཆགས་ཡོད།། ཚེ་རིང་མཚོ་མོ་གསུང་ལ་ཡང་ཅིག་རུ་རུ།། བྱང་ཆུབ་ཤིང་གི་ལོ་མ།། སོ་ཡ་ལ།། རྩེ་མོ་ལྷ་ཤིང་ཤུག་པ་འཁྲུངས་ཡོད། གསེར་གྱི་བུམ་པའི་ཁ་རྒྱན།། གསེར་གྱི་མེ་ཏོག་འཁྲུངས་ཡོད།། ཚེ་རིང་མཚོ་མོ་གསུང་ལ་ཡང་ཅིག་རུ་རུ།། བྱང་ཆུབ་ཤིང་གི་ལོ་མ།། སོ་ཡ་ལ།། རྩེ་མོ་ལྷ་ཤིང་ཤུག་པོ་འཁྲུངས་ཡོད།།

## བྲག་རི་མཐོན་པོར་གནས་པའི།
༉ བྲག་རི་མཐོན་པོར་གནས་པའི།། བྱ་རྒྱལ་ཐང་དཀར་རྒོད་པོ།། ནམ་འཕང་བསྐྱོད་དང་མི་བསྐྱོད།། གཤོག་པ་ཁོ་ལ་དྲིས་ཤོག། མཐོ་རིས་བདེ་བའི་ཡུལ་དང་།། ངན་སོང་སྡུག་བསྔལ་གནས་གཉིས།། གང་དུ་གཏོང་བར་འདོད་པ།། ལས་འབྲས་ཁོ་ལ་དྲིས་ཤོག། ཕྱི་མ་ཟས་གོས་ལ་སོགས།། ལོངས་སྤྱོད་ངང་གིས་འདུ་ཞིང་།། བདེ་སྐྱིད་འདོད་དང་མི་འདོད།། སྦྱིན་པ་ཁོ་ལ་དྲིས་ཤོག། བཀྲེས་སྐོམ་མེ་ལྟར་འབར་བའི།། དབུལ་ཞིང་འཕོངས་པའི་སྡུག་བསྔལ།། འབྱུང་བར་འདོད་དང་མི་འདོད།། སེར་སྣ་ཁོ་ལ་དྲིས་ཤོག། མ་དག་སྒྲིབ་གཉིས་སྦྱང་ནས།། དག་པ་སྐུ་གཉིས་ཟུང་འཇུག། ཐོབ་པར་འདོད་དང་མི་འདོད།། ཚོགས་གཉིས་ཁོ་ལ་དྲིས་ཤོག། །།

## བླ་མ་ཨྱོན་གུ་རུའི་ལུང་བསྟན་བཞིན།
༉ བླ་མ་ཨྱོན་གུ་རུའི་ལུང་བསྟན་བཞིན།། རི་བོ་གླང་ཆེན་འགྱིང་འདྲའི་སྣ་སྟེང་ན།། སྐྱེས་བུ་རྣམ་རྒྱལ་ཞེས་བྱའི་མཚན་ཅན་གྱིས།། ལྷ་ཡི་ཞིང་བཀོད་སྤུངས་ཐང་རྫོང་དེ་བཞེངས།། རྒྱལ་ཁབ་རང་དབང་ཐོབ་པའི་རྟགས་མཚན་ལུ།། ཕོ་ཆུ་ལྷ་དར་གཡས་བསྐོར་རྐྱབ་ས་དང་།། མོ་ཆུ་གཡུ་མཚོ་གཡོན་བསྐོར་རྐྱབ་ས་ལུ།། སྐྱིད་ཉམས་ཆེ་བའི་སྤུངས་ཐང་རྫོང་དེ་བཞེངས།། ལུགས་གཉིས་བསྟན་པའི་བདག་པོ་ཞབས་དྲུང་གིས།། སྙན་གྲགས་ཕྱོགས་བཞིར་ཁྱབ་པའི་རྟེན་འབྲེལ་དང་།། མངའ་འབངས་ཡོངས་ལ་དད་མོས་བསྐྱེད་ཐབས་ལུ།། ཐུགས་བརྩེ་ཆེན་པོས་ངང་ལས་རྫོང་དེ་བཞེངས།། ཆབ་སྲིད་འཁོར་ལོ་སྒྱུར་བའི་ཞབས་དྲུང་གིས།། ལྷ་དབང་ལྷ་མིན་གཡུལ་ལས་རྒྱལ་བ་བཞིན།། ཕྱི་ནང་གསང་གསུམ་དགྲ་བོ་མ་ལུས་པ།། མིང་མེད་བཅོམ་ནས་བསྟན་པའི་རྒྱལ་མཚན་བཙུགས།། །།

## དབྱར་གསུམ་སྤང་གི་ལོགས་ལ།
༉ དབྱར་གསུམ་སྤང་གི་ལོགས་ལ།། མེ་ཏོག་མཛེས་པའི་ལང་ཚོ།། དགུན་གསུམ་བ་མོས་འཕྲོག་དུས།། སྙིང་པོ་གང་ཡང་མིན་འདུག། དེ་ལ་ཆགས་པའི་སྦྲང་བུ།། སྦྲང་རྩི་རང་གིས་བསགས་པ།། ལོངས་སུ་གཞན་གྱིས་སྤྱོད་ཚེ།། འགྱོད་ཀྱང་ཕན་པ་མི་འདུག། ན་ཆུང་ཡིད་འོང་མཛེས་མའི།། ལང་ཚོ་རིམ་གྱིས་ཡོལ་ནས།། མི་སྡུག་རྒན་མོར་གྱུར་ཚེ།། སྙིང་པོགང་ཡང་མི་འདུག། དེ་ལ་ཆགས་པའི་ཕོ་གཞོན།། རང་གི་ལུས་ཀྱང་འབོར་ནས།། འཇིག་རྟེན་ཕ་རོལ་འགྲོ་དུས།། འགྱོད་ཀྱང་ཕན་པ་མི་འདུག། མེ་ཏོག་བཀྲག་མདངས་ཆེ་ཡང་།། བ་མོའི་གྲང་རེག་མི་ཐུབ།། ན་ཆུང་གཟུགས་བྱད་ལེགས་ཀྱང་།། འཆི་བདག་བདུད་པོར་མི་ཐུབ།། འཇིག་རྟེན་འཁོར་བའི་བདེ་སྐྱིད།། མདང་གི་རྨི་ལམ་འདྲ་སོང།། རྨི་ལམ་བདེན་པར་བཟུང་ནས།། ཕན་པའི་ཆ་ཞིག་ཡོད་དམ།། རང་སྣང་འཁྲུལ་པར་མ་ཤེས།། བྱས་ཚད་སྡུག་བསྔལ་ཕུང་པོ།། འཁོར་བའི་རང་བཞིན་ཤེས་ན།། བདེ་བ་ཆེན་པོ་ལགས་སོ།། །།

## འབྲུག་རྒྱལ་ཁབ་དགའ་བའི་ཞིང་ཁམས་ནང་།
༉ འབྲུག་རྒྱལ་ཁབ་དགའ་བའི་ཞིང་ཁམས་ནང་།། མགོན་བླ་མེད་ཨོ་རྒྱན་པདྨ་བྱོན།། ཆོས་གསང་སྔགས་བསྟན་པ་ཕྱོགས་མཐར་སྤེལ།། དཔལ་ཟངས་མདོག་དཔལ་རིར་བྱིན་གྱིས་རློབས།། འབྲུག་རྒྱལ་ཁབ་སྦས་ཡུལ་སྐྱིད་པའི་ཞིང་།། ཕ་དྲིན་ཅན་ངག་དབང་རྣམ་རྒྱལ་བྱོན།། དཔལ་ཆོས་སྲིད་ལུགས་གཉིས་རྒྱལ་མཚན་བཙུགས།། རང་དབང་གི་རྒྱལ་དར་ཕྱོགས་བརྒྱར་བསྒྲེངས།། འབྲུག་མངའ་བདག་རྒྱལ་པོ་རིན་པོ་ཆེ།། སྐུ་འགྱུར་མེད་ཞབས་པད་བསྐལ་བརྒྱར་བརྟན།། མཐུན་ལམ་གྱི་དར་དཀར་བརྐྱང་བཞིན་དུ།། ཆབ་སྲིད་དང་སངས་རྒྱས་བསྟན་པ་སྤེལ།། འབྲུག་མི་སེར་ཡོངས་ཀྱི་ཁ་རྗེ་བཟང་།། བདེ་སྐྱིད་ཀྱི་དཔལ་འབྱོར་གོང་ལས་འཕེལ།། ལྷག་བསམ་གྱི་མེ་ཏོག་འདབ་བརྒྱ་བཞད།། དཔལ་འབྲུག་པ་དར་ཞིང་རྒྱས་པར་ཤོག། །།

## འབྲུག་པའི་གདུང་བརྒྱུད་རྒྱལ་སྲས་ངག་དབང་རྣམ་རྒྱལ་ལ།
༉ འབྲུག་པའི་གདུང་བརྒྱུད་རྒྱལ་སྲས་ངག་དབང་རྣམ་རྒྱལ།། ཙཱ་རི་གཡས་ལས་བསྐོར་ཞིང།། ཨ་ཞེ་ཉི་ཟླ་དང་མཇལ།། ཙཱ་རི་གཡོན་ལས་བསྐོར་ཞིང་།། ཨ་ཞེ་སྣང་ས་དང་མཇལ།། དེ་བཞིན་སྤུངས་ཐང་བདེ་ཆེན།། ཕོ་ཆུ་གཡས་ལས་བསྐོར།། དེ་བཞིན་སྤུངས་ཐང་བདེ་ཆེན།། མོ་ཆུ་གཡོན་ལས་བསྐོར།། ཕོ་ཆུ་མོ་ཆུ་བར་ན་ངག་དབང་རྣམ་རྒྱལ་རང་བཞུགས།། བཀྲིས་སྒོ་མང་རྒྱལ་བའི་ཞིང་ཁམས་འདྲ།། འབྲུག་པའི་ཞིང་ཁམས་བསྐོར་བ་རྟེན་འབྲེལ་བཟང་པོ་རང་ཞུ།། །།

## འབྲུག་པའི་སྤུངས་ཐང་བདེ་ཆེན།
༉ འབྲུག་པའི་སྤུངས་ཐང་བདེ་ཆེན།། བཀྲིས་སྒོ་མང་འདྲ་དོ།། སྭཽ་ཡ། རྨ་བྱ་སྤུ་རིས་ལེགས་པའི་ཆགས་པ་ལ་ཅིག་འདྲ་སོང་།། མཐོ་བ་གསེར་ཏོག་བཀལ་ས།། དམའ་བ་འགྱམ་གཞི་བཙུགས་ས།། སྭཽ་ཡ། རྨ་བྱ་སྤུ་རིས་ལེགས་པའི་ཆགས་པ་ལ་ཅིག་འདྲ་སོང་།། འབྲུག་པའི་ཐང་བཟོ་སྒོ་ཅུང་།། དངུལ་དཀར་མེ་ལོང་འདྲ་དོ།། སྭཽ་ཡ། རྨ་བྱ་སྤུ་རིས་ལེགས་པའི་ཆགས་པ་ལ་ཅིག་འདྲ་སོང་།། འབྲུག་པའི་སྤུངས་ཐང་ཟམ་ལྕགས།། གསེར་ཟམ་དངུལ་ཟམ་འདྲ་དོ།། འབྲུག་པའི་དར་འཕྱར་ལམ་འདི།། དར་ལམ་དཀར་ཅུང་འདྲ་དོ།། སྭཽ་ཡ། རྨ་བྱ་སྤུ་རིས་ལེགས་པའི་ཆགས་པ་ལ་ཅིག་འདྲ་སོང་།། །།

## འབྲུག་གཞུང་འདི་ནང་དགའ་མི་དགའ།
༉ འབྲུག་གཞུང་འདི་ནང་དགའ་མི་དགའ།། འབྲུག་གཞུང་འདི་ནང་སྐྱིད་མི་སྐྱིད།། ཕུན་སུམ་ཚོགས་ཏེ་དགའ་བའི་ཉིམ་ཤར་ཡོད།། འབྲུག་ལུ་སྐྱེས་པའི་མི་སེར་ཚུ།། དགའ་བ་ཡོད་ལ་སྐྱིད་པ་ཡོད།། དཀོན་མཆོག་གསུམ་གྱི་ཐུགས་རྗེ་སྨོན་ལམ་ལས།། ཆུང་ཚེ་ཕ་མས་གསོ་སྟེ་གིས།། སྦོམ་ཚེ་ཡོན་ཏན་ཐོབ་སྟེ་ཡོད།། ཡོན་ཏན་ཐོབ་པ་སློབ་དཔོན་བཀྲིན་ཆེ།། ང་བཅས་བུཚ་དང་བུ་མོ་ཚུ།། སེམས་ལུ་སྡུག་བསྔལ་མེད་པར་ཡོད།། མི་དབང་མངའ་བདག་རྒྱལ་པོའི་སྐུ་དྲིན་ལས།། །།

## འབྲུག་ཡུལ་སྐྱིད་པའི་ལུང་པ།
༉ འབྲུག་གཡུས་སྐྱིད་པའི་ལུང་པ་ལུ།། ཕྱི་དགྲ་འཐབ་རྩོད་མེད་པ་དགའ།། གཞུང་དང་མི་སེར་མཐུན་འབྲེལ་འདི།། མི་ལུས་དར་གྱི་མདུད་ཕོད་ཨིན།། གཡུས་འདི་ནང་འཁྱམས་པའི།། འབྲུག་གཞུང་གི་མི་སེར། །རྒྱལ་ཁབ་འདི་ནང་ སེམས་སྐྱིད་མི་སྐྱིད།། མཐའ་འཁོར་གངས་རི་དཀར་པོས་བསྐོར།། ནང་ན་ལྷ་ཆོས་དར་ཏེ་ཡོད།། འབངས་རྣམས་བདེ་བར་འཚོ་མི་འདི།། ལྷ་ཆོས་གྲུབ་པའི་བྱིན་རླབས་ཨིན།། ལུས་མི་ལུས་རིན་ཆེན།། ཐུགས་བྱང་ཆུབ་སེམས་དཔའ།། འབྲུགས་གཡུས་འདི་ནང་འཁྱམས་དགའ་མི་དགའ།། གདུང་བརྒྱུད་ལྷ་ལས་མཆེད་འོང་མི།། ཆོས་རྒྱལ་མངའ་བདག་རིན་པོ་ཆེ།། མི་སེར་བྱམས་པས་སྐྱོངས་ཐབས་ལུ།། འགྲན་ཟླ་མེད་པའི་ཐུགས་རིག་ཡོད།། དཔལ་འབྲུག་གི་རྒྱལ་པོ།། སྐུ་འགྱུར་མེད་བཞུགས་ཡོད།། ང་བཅས་མི་སེར་སྐལཝ་ལྡན་མི་ལྡན།། གོང་མ་བླམ་དང་དཔོན་ཁག་ཡོད།། འོག་མ་མི་སེར་ཉམ་ཆུང་ཚུ།། རང་མགོ་རང་འདྲོངས་སྡོད་ནི་ལུ།། བརྩོན་ཤུགས་གང་དྲག་སྐྱེད་དོ་ས།། མི་ཆེ་ཆུང་མེད་པ།།དུས་གོ་སྐབས་བཟང་པོ།། དབང་ཆ་འདྲ་མཉམ་ཐོབ་སྤྲོ་མི་སྤྲོ།། ནུས་སྟོབས་ཅན་གི་རྩ་སུམ་ལྷ།། དགྲ་སྡེ་སྲུང་བའི་བདག་པོར་བཞུགས།། བར་ལས་ཁས་བླངས་མཛད་ཞིནམ་ལས།། འབྲུག་མི་ཡོངས་ཀྱི་སྐྱབས་མགོན་ཨིན།། གནམ་ཉིན་མཚན་མེད་པ།། གསོལཝ་ཡང་ཡང་བཏབ་དོ།། འགྱུར་བ་མེད་པའི་སྐྱབས་བཟང་མི་བཟང་།། །།

## མི་མང་དགའ་བའི་འབྱུང་གནས།
༉ མི་མང་དགའ་བའི་འབྱུང་གནས།། འབྲུག་གཡུས་གཞོན་ནུ་ཚོགས་རྣམས།། སྐལ་བཟང་ཉི་མ་འདི་རིང་།། གསར་དུ་འཁྲུངས་པ་ལེགས་སོ།། བཀྲིས་རྒྱས་པའི་གསལ་བཤད།། རྒྱལ་ཁབ་མཐའ་གྲུ་ཀུན་ལ།། ལྷ་ཡི་ཆོས་རྔ་སྒྲོག་བཞིན།། ཡོངས་སུ་ཁྱབ་པ་དགའ་སོང་།། འབྲུག་གཡུས་གཞོན་ནུ་ཚོགས་པ།། རྒྱལ་ཁབ་འདི་ཡི་རྒྱན་ཆ།། བསྐལ་པ་བརྒྱ་ཡི་བར་ཡང་།། མི་ཉམས་བརྟན་པར་ཤོག་ཅིག། ན་གཞོན་ཕོ་མོ་ཚོགས་ཀྱིས།། བློ་གྲོས་ནོར་གྱི་བང་མཛོད།། གཞོན་ནུ་ཚོགས་པའི་དཔལ་དུ།། ཡོངས་སུ་སྤྱོད་པར་ཤོག་ཅིག། །།

## སྨན་ལྗོངས་མངའ་འབངས་ཡོངས་ཀྱི།
༉ སྨན་ལྗོངས་མངའ་འབངས་ཡོངས་ཀྱི་ལྷ་སྐལ་ལུ།། རིགས་བཟང་ལྷ་ཡི་གདུང་སྲས་མི་དབང་མཆོག། འབྲུག་མི་ཡོངས་ཀྱི་ཁ་རྗེ་བསོད་ནམས་ལས།། ནང་གི་ནོར་བུ་མི་དབང་འཁྲུངས་ཏེ་ཡོད།། དཔལ་ལྡན་འབྲུག་པའི་ཆབ་སྲིད་དགུང་ལས་མཐོ།། མི་དབང་སྐུ་ཚེ་ཞབས་པད་བརྟན་པར་ཤོག། མི་དབང་མཁྱེན་བརྒྱའི་ཐུགས་ཀྱི་ནམ་མཁའ་ལས་།། བརྩེ་བའི་ཕྲིན་ལས་རྣམ་བཞིའི་ཉི་འོད་ཀྱིས།། ཕུན་ཚོགས་སྡེ་བཞིའི་མེ་ཏོག་རབ་རྒྱས་ནས།། རྒྱལ་ཁབ་རང་བཙན་འགྱུར་མེད་ཡུན་དུ་བརྟན།། དཔལ་ལྡན་འབྲུག་པའི་ཆབ་སྲིད་དགུང་ལས་མཐོ།། མི་དབང་སྐུ་ཚེ་ཞབས་པད་བརྟན་པར་ཤོག། མི་དབང་ཆོས་རྒྱལ་ཐུགས་ཀྱི་དགོངས་གཏེར་ལས།། རྒྱལ་ཡོངས་དགའ་སྐྱིད་དཔལ་དང་ལྡན་ཐབས་ལུ།། རྒྱལ་ཁབ་གཅིག་དང་མི་སེར་གཅིག་ལུ་བཟོ།། རྒྱལ་བརྒྱུད་ཅན་གྱི་དམང་གཙོའི་སྲིད་གཞུངབཙུགས།། དཔལ་ལྡན་འབྲུག་པའི་ཆབ་སྲིད་དགུང་ལས་མཐོ།། མི་དབང་སྐུ་ཚེ་ཞབས་པད་བརྟན་པར་ཤོག། རྒྱལ་བརྒྱུད་ཡིད་བཞིན་ནོར་བུའི་ཆབ་འོག་ལས།། དམངས་གཙོའི་རིང་ལུགས་བཟང་པོའི་དཔལ་ཡོན་གྱིས།། རྒྱལ་ཡོངས་དགའ་སྐྱིད་དཔལ་འཛོམས་ལེགས་གྲུབ་ནས།། མངའ་ཞབས་བདེ་སྐྱིད་ཡར་ངོའི་ཟླ་བཞིན་འཕེལ།། དཔལ་ལྡན་འབྲུག་པའི་ཆབ་སྲིད་དགུང་ལས་མཐོ།། མི་དབང་སྐུ་ཚེ་ཞབས་པད་བརྟན་པར་ཤོག། །།

## སྨན་ལྗོངས་ཆོས་ཀྱི་ཞིང་འདིར། ༡ པ།
༉ སྨན་ལྗོངས་ཆོས་ཀྱི་ཞིང་འདིར།། ཨོ་རྒྱན་པདྨ་བྱོན་ནས།། སྦས་ཡུལ་བྱིན་གྱིས་བརླབས་པས།། དགའ་སྐྱིད་རྒྱས་པ་ལེགས་སོ།། འབྲུག་ཡུལ་སྐྱིད་པའི་ལྗོངས་སུ།། ངག་དབང་རྣམ་རྒྱལ་བྱོན་ནས།། ལུགས་གཉིས་འཁོར་ལོ་བསྒྱུར་བས།། བདེ་སྐྱིད་རྒྱས་པ་ལེགས་སོ།། ཙན་དན་བཀོད་པའི་ཞིང་ན།། མི་དབང་རིམ་པར་བྱོན་ནས།། ཆོས་སྲིད་གོང་དུ་སྤེལ་བས།། རང་བཙན་བརྟན་པ་ལེགས་སོ།། ཁ་བཞི་འབྲུག་གི་ཡུལ་དུ།། སློབ་དཔོན་མཁས་མཆོག་བྱོན་ནས།། ཕྱི་ནང་ཡོན་ཏན་རྒྱས་པས།། ཤེས་རིག་འཕེལ་བ་ལེགས་སོ།། དཔལ་དང་ལྡན་པའི་ཡུལ་དུ།། དྲིན་ཅན་ཕ་མ་བྱོན་ནས།། བྱམས་བརྩེ་ལྷག་པར་རྒྱས་ནས།། བུ་ཆུང་སྐྱིད་པ་ལེགས་སོ།། ན་གཞོན་བུ་དང་བུ་མོས།། དགའ་བའི་གླུ་ཞིག་ལེན་ཡོད།། སྐྱིད་པའི་བྲོ་ཞིག་འཁྲབ་ཡོད།། དགྱེས་པའི་སྤྱན་གྱིས་གཟིགས་ཞུ།། །།

## སྨན་ལྗོངས་ཆོས་ཀྱི་ཞིང་འདིར། ༢ པ།
༉ སྨན་ལྗོངས་ཆོས་ཀྱི་ཞིང་འདིར།། ཕ་གཅིག་ཨྱོན་པདྨ།། གཙུག་གི་ནོར་བུར་བྱོན་པའི།། སྐྱབས་གནས་ཤིན་ཏུ་ལེགས་སོ།། བསོད་ནམས་དཔལ་ལས་བྱོན་པའི།། གནམ་བསྐོས་ལྷའི་དབང་ཕྱུག། མངའ་བདག་ཆོས་རྒྱལ་ཆེན་པོ།། ཞབས་པད་བརྟན་པ་ལེགས་སོ།། མངོན་མཐོ་ལྷ་ལ་འགྲན་པའི།། རང་དབང་ཐོབ་པའི་རྒྱབ་ཁབ།། མི་མཐུན་ཕྱོགས་ལས་རྒྱལ་ནས།། བདེ་ཞིང་སྐྱིད་པ་ལེགས་སོ།། སྔོ་ལྗང་ཤིང་ལོའི་ཚལ་གྱི།། ཡིད་འོང་ཁྱུ་བྱུག་སྔོན་མོ།། མགྲིན་གླུ་ལོས་ཀྱང་སྙན་པ།། སྙན་གྲགས་ཁྱབ་པ་ལེགས་སོ།། གནམ་བསྐོས་བློ་དང་ལྡན་པའི།། བློ་གསལ་གཞོན་ནུ་ཕོ་མོ།། སྐྱིད་པའི་རང་གནས་བྱོན་སྟེ།། བཀྲིས་ཕུན་སུམ་ཚོགས་ཤོག། །།

## སྨན་ལྗོངས་འབྲུག་གི་རྒྱལ་ཁབ་འདི།
༉ སྨན་ལྗོངས་འབྲུག་གི་རྒྱལ་ཁབ་འདི།། མཐའ་འཁོར་གངས་རིས་བསྐོར་ཞིང་།། གཙང་ཆབ་ཆུ་མོ་འབབ་སྟེ།། ཤིང་དང་མེ་ཏོག་མཛེས་པའི་རྒྱན་ཆ་ཨིན།། མཐའ་འཁོར་བསྲུང་བའི་ཕན་ཡོན་གྱིས།། བསིལ་བའི་རླུང་དང་གྱིབ་མ།། སྨན་དང་རྒྱུ་ནོར་ལོངས་སྤྱོད།། རང་གཞན་མེད་པར་བདེ་སྐྱིད་འབྱུང་ནི་ཡོད།། རྒྱལ་ཡོངས་དགའ་སྐྱིད་དམིགས་དོན་ཏེ།། འབྲུག་གི་མི་སེར་ཕོ་མོ།། གཙང་མའི་རང་བཞིན་གནས་འདི།། སྲོག་ལས་ལྷག་སྟེ་བདག་འཛིན་འཐབ་དགོཔ་ཨིན།། རང་བཞིན་གནས་སྟངས་ཉེན་སྲུང་ལུ།། ཕྱག་སྙིགས་ག་ལྷོད་མ་བཀོ། ཤིང་དང་མེ་ཏོག་མ་བཅག། དུས་རྒྱུན་གཙང་སྦྲའི་ཐོག་ལས་བཞག་དགོཔ་ཨིན།། ཤིང་རིགས་སྣ་ཚོགས་བཙུགས་ཏེ་གིས།། ས་རུད་ཆུ་རུད་རྐྱེན་ངན།། བཙོག་རླུང་མ་འདྲཝ་བཀག་སྟེ།། སྐྱེ་འགྲོ་དགའ་བའི་དཔལ་ལུ་སྤྱོད་ནི་ཡོད།། མ་བཅོས་གྲུབ་པའི་རང་བཞིན།། དཔག་བསམ་ལྗོན་ཤིང་བཟུམ་སྦེ།། ཟད་མེད་འདོད་དགུའི་ལོངས་སྤྱོད།། རང་ལུ་ཕངས་སེམས་མེད་པར་འཐོབ་ནི་ཡོད།། །།

## སྨན་ལྗོངས་ཡངས་པའི་གླིང་ལ།
༉ སྨན་ལྗོངས་ཡངས་པའི་གླིང་ལ།། འབྲུག་བཞིན་གྲགས་པ་ཐོབ་པ།། རྒྱལ་ཁབ་བསོད་ནམས་ཆེ་བའི།། ལྷ་རིགས་གོང་མ་ཕེབས་བྱུང་།། ཆོས་རྒྱལ་ཨོ་རྒྱན་དབང་ཕྱུག། ཆོས་སྲིད་རྒྱལ་ཁྲིར་ཕེབས་ཡོད།། ནང་གི་བསྟན་པ་རྒྱས་པ།། འབངས་ཀྱི་བསྐལ་བ་བཟང་སོང་།། ཕ་རྗེས་བུ་ཡིས་འཛིན་པ།། ལྷ་ཡི་གདུང་བརྒྱུད་བཞི་པ།། མངའ་བདག་མི་རྗེ་བཞི་པ།། ཆོས་སྲིད་རྒྱལ་ཁྲིར་ཕེབས་པ།། མཁྱེན་པའི་འོད་སྟོང་འབར་བ།། བསྟན་པའི་ཞབས་ཏོག་བཟང་ཞིང་།། འབངས་རྣམས་བདེ་བར་བཀོད་པ།། རྣམ་བཞིའི་འཕྲིན་ལས་རྒྱས་ཤོག། མངའ་འབངས་འཛོམས་པའི་དྲུང་དུ།། གཞོན་པ་ང་ཚོ་སྤྲོ་བའི།། གླུ་གར་མཆོད་པ་ཕུལ་ན།། དགྱེས་པའི་སྤྱན་གྱིས་གཟིགས་ཤོག། སྨན་ལྗོངས་ཡངས་པའི་གླིང་ལ།། སངས་རྒྱས་བསྟན་པ་དར་ཤོག། མངའ་བདག་ཞབས་པད་བརྟན་ནས།། ཆབ་སྲིད་གོང་དུ་འཕེལ་ཤོག། །།

## སྨྱུག་མ་སྐྱེས་རིགས་སྐྱེས་ཚད།
༉ སྨྱུག་མ་སྐྱེས་རིགས་སྐྱེས་ཚད།། མ་བཤད་བཤད་པའི་བཤད་ཡོང་ལ།། བཤད་ཡོང་ལ།། གཞོན་པ་རང་ལ།། རྩྭ་རི་བྲག་ལ་མེན་པ།། གཡས་པ་ལོག་ཤོག་གཅིག་གཉིས་གསུམ།། ཡང་བསྐྱར་འདི་ལ་བཤད་པས།། གཞན་ལ་སྐྱེ་ས་མིན་འདུག། གཡོན་པ་ལོག་ཤོག་བཞི་ལྔ་དྲུག། སྨྱུག་མ་བཅད་རིགས་བཅད་ཚད།། མ་བཤད་བཤད་པའི་བཤད་ཡོང་ལ།། བཤད་ཡོང་ལ།། གཞོན་པ་རང་ལ།། གེ་སར་རྒྱལ་པོས་མ་གཏོགས།། གཡས་པ་ལོག་ཤོག་གཅིག་གཉིས་གསུམ།། ཡང་བསྐྱར་འདི་ལ་བཤད་པས།། གཞན་གྱིས་བཅད་ས་མིནའདུག། གཡོན་པ་ལོག་ཤོག་བཞི་ལྔ་དྲུག། སྨྱུག་མ་བསྡམ་རིགས་བསྡམས་ཚད།། མ་བཤད་བཤད་པའི་བཤད་ཡོང་ལ།། བཤད་ཡོང་ལ།། གཞོན་པ་རང་ལ།། དར་སྐུད་སྟོང་སྐུད་མ་གཏོགས།། གཡས་པ་ལོག་ཤོག་གཅིག་གཉིས་གསུམ།། ཡང་བསྐྱར་འདི་ལ་བཤད་པས།། གཞན་གྱིས་བསྡམ་ས་མིན་འདུག། གཡོན་པ་ལོག་ཤོག་བཞི་ལྔ་དྲུག། སྨྱུག་མ་དྲངས་རིགས་དྲངས་ཚད།། མ་བཤད་བཤད་པའི་བཤད་ཡོང་ལ།། བཤད་ཡོང་ལ།། གཞོན་པ་རང་ལ།། བྱང་ཆུབ་ལམ་ལས་མ་གཏོགས།། གཡས་པ་ལོག་ཤོག་གཅིག་གཉིས་གསུམ།། ཡང་བསྐྱར་འདི་ལ་བཤད་པས།། གཞན་གྱིས་དྲངས་ས་མིན་འདུག། གཡོན་པ་ལོག་ཤོག་བཞི་ལྔ་དྲུག། སྨྱུག་མ་བཙོང་རིགས་བཙོང་ཚད།། མ་བཤད་བཤད་པའི་བཤད་ཡོང་ལ།། བཤད་ཡོང་ལ།། གཞོན་པ་རང་ལ།། ལྷ་ས་ཁྲོམ་ལ་མ་གཏོགས།། གཡས་པ་ལོག་ཤོག་གཅིག་གཉིས་གསུམ།། ཡང་བསྐྱར་འདི་ལ་བཤད་པས།། གཞན་ལ་བཙོང་ས་མིན་འདུག། གཡོན་པ་ལོག་ཤོག་བཞི་ལྔ་དྲུག། སྨྱུག་མ་ཉོ་རིགས་ཉོ་ཚད།། མ་བཤད་བཤད་པའི་བཤད་ཡོང་ལ།། བཤད་ཡོང་ལ།། གཞོན་པ་རང་ལ།། སེང་ལྕམ་འབྲུག་མོས་མ་གཏོགས།། གཡས་པ་ལོག་ཤོག་གཅིག་གཉིས་གསུམ།། ཡང་བསྐྱར་འདི་ལ་བཤད་པས།། གཞན་གྱིས་ཉོ་ས་མིན་འདུག། གཡོན་པ་ལོག་ཤོག་བཞི་ལྔ་དྲུག། །།

## རྩྭ་རི་ཡུལ་སྟོད་ཡུལ་སྨད།
༉ རྩྭ་རི་ཡུལ་སྟོད་ཡུལ་སྨད།། ཤ་བ་ཡིན་ན་དགའ་སོང་།། ཡུལ་སྟོད་རྩྭ་སྣ་འཛོམས་ས།། ཡུལ་སྨད་ཆུ་སྣ་འཛོམས་ས།། གནས་ཅིག་བསྐོར་ཞིག་བསྐོར་ཞིག། གནས་ལ་སྟག་ཚང་དོམ་ཚང་།། གནས་ལ་བསྐོར་བའི་ཆོས་གྲོགས།། ཆོས་གྲོགས་མ་དང་མཁའ་འགྲོ།། དག་པ་ཤེལ་རི་དཀར་ཅུང་།། གླུ་བདུད་རྡོ་རྗེ་ཟིལ་པ།། རྩྭ་རི་མཚོ་ཁ་ནང་ལ།། འཇའ་ཚོན་སྣ་ལྔའི་སྦུག་ལ།། ཨོ་རྒྱན་གུ་རུ་བཞུགས་ཡོད།། །།

## ཚེ་སྔོན་ལས་ཀྱིས་བསྐོས་ཏེ།
༉ ཚེ་སྔོན་ལས་ཀྱིས་བསྐོས་ཏེ་གིས།། ཚེ་ད་རེས་གཅིག་ཁར་འཛོམས་པ་དགའ།། དུས་ད་རེས་འཛོམས་པའི་སྐུ་མགྲོན་ཚུ།། ཞལ་ཡང་ཡང་མཇལ་བ་བཀྲིན་ཆེ།། ས་འཇིག་རྟེན་འཛམ་གླིང་འདི་ནང་ལུ།། རྟེན་དལ་འབྱོར་མི་ལུས་རིན་ཆེན་ཐོབ།། ཆོས་སངས་རྒྱས་བསྟན་པའི་ཞིང་ཁམས་དང་།། སྐྱེ་བ་མི་ལུས་ཐོབ་པ་སེམས་རེ་དགའ།། ཕྱི་འཛམ་གླིང་ཡོངས་ཀྱིས་གྲགས་པའི་ལྗོངས།། ནང་རྒྱལ་ཁབ་རང་དབང་རང་བཙན་བརྟན།། རང་མི་ལུས་འདི་ན་ཐོབ་ཡོད་མི།། དཔལ་འབྲུག་པའི་རྒྱལ་ཁབ་དགའ་མི་དགའ།། ཕྱི་རྒྱལ་ཁབ་ཀུན་དང་མཐུན་ལམ་མཛད།། ནང་རྒྱལ་ཁབ་དཔལ་འབྱོར་གོང་འཕེལ་གནང་།། འབྲུག་རྒྱལ་པོ་མངའ་བདག་རིན་པོ་ཆེ།། སྐུ་འགྱུར་མེད་བརྟན་ཅིང་བཞུགས་སུ་གསོལ།། །།

## ཚེ་འདིར་བཀྲིན་ཆེ་བ།
༉ ཚེ་འདིར་བཀྲིན་ཆེ་བའི་བརྩེ་བའི་གྲོགས།། སེམས་ལུས་གཅིག་ཏུ་འདྲེས་ཏེ་ལོ་མང་སོང་།། ད་ལོ་ཡུན་རིང་གཤིབ་པའི་དགའ་སྤྲོ་འདི།། གཤིབ་ཀྱང་བྲལ་བ་མ་གནང་རྩ་གསུམ་ལྷ།། ཚེ་སྟོད་དགའ་སྐྱིད་འཛོམས་པའི་ངང་ལས་ཡང་།། ཚེ་སྨད་འགྱུར་བ་མ་གནང་དཀོན་མཆོག་གསུམ།། བརྩེ་བའི་གྲོགས་དང་དགའ་བའི་སྙིང་གི་བུ།། སྐུ་ལུས་སྙུང་གཞི་མེད་པར་བཞུགས་ཟེར་ན།། རང་ཡང་ས་ཐག་རིང་ལ་མི་འགྲོ་བར།། ཕ་གཡུས་བུམ་ཐང་བསྐོར་ནས་ལོག་ནས་ཡོང་།། གཏན་དུ་བདེ་སྐྱིད་འཛོམས་པའི་དགའ་སྤྲོ་འདི།། ཞལ་ལ་ཡང་ཡང་མཇལ་བའི་སྨོན་ལམ་ཞུ།། །།

## ཚེ་རིང་ལྕང་མོའི་རྩེ་ལ།
༉ ཚེ་རིང་ལྕང་མོའི་རྩེ་ལ།། བྱིའུ་ཅུང་ཡིན་ན་དགའ་སོང་།། བསམ་བློ་གང་ནས་བཏང་ཡང་།། དམ་པའི་ལྷ་ཆོས་དྲན་སོང་།། ཆུ་ལ་སྐྱོ་རོགས་ཉ་མོ།། བྲག་ལ་སྐྱོ་རོགས་འུག་པ།། ལས་ངན་སྤྲང་པོ་རང་ལ།། སྐྱོ་རོགས་བྱེད་མཁན་མིན་འདུག། ང་རང་གཅིག་ལས་མེད་ན།། ལྷ་ཆོས་གླིང་དུ་འགྲོ་དགོས།། འཁོར་བའི་བུ་ཆུང་བཞག་ནས།། ཆོས་ལ་འགྲོ་ས་མིན་འདུག། ང་རང་གཅིག་ལས་མེད་ན།། པདྨ་བཀོད་དུ་འགྲོ་དགོས།། ཕ་མ་རྒན་རྒས་བཞག་ནས།། ཆོས་ལ་འགྲོ་ས་མིན་འདུག། ས་འདི་མི་ཡུལ་ལུང་པ།། ཉི་མ་ལོ་ལས་རིང་སོང་།། ཉི་མ་རིང་བ་མ་རེད།། ཕ་ཡུལ་ས་ཐག་རིང་སོང་།། སྐྱེ་བ་མི་དང་མཉམ་རུང་།། བསོད་ནམས་མི་དང་མ་མཉམ།། སྐྱེས་པའི་ཕ་ཡུལ་བཞག་ནས།། འཁྱམས་ས་མི་ཡི་ལུང་པ།། ཚེ་སྔོན་ཚོགས་བསགས་མེད་པའི།། ལས་ངན་ཅན་གྱི་སྤྲང་ཆུང་།། ས་འདི་མི་ཡི་ལུང་པར།། འཁོར་བ་འཁྱམས་ནས་ལུས་སོང་།། །།

## ཚེ་རིང་མོ་ནོར་བུ་ཁྲི་ལ་ཕུལ།
༉ ཚེ་རིང་མོ་ནོར་བུ་ཁྲི་ལ་ཕུལ།། དགུང་གི་དགུང་སངས་མཐོན་པོ།། ཚེ་རིང་མོ་ནོར་བུ་ཁྲི་ལ་ཕུལ།། ཚེ་རིང་མོ་ནོར་བུ་ཁྲི་ལ་ཕུལ་སོང་།། ཚེ་རིང་མོ་ནོར་བུ་ཁྲི་ལ་ཕུལ།། དགུང་དང་ཁྲི་གདུགས་ཉི་མ།། ཚེ་རིང་མོ་ནོར་བུ་ཁྲི་ལ་ཕུལ།། སོ་ཡ་ལ།། ནོར་བུ་ཁྲི་ལ་ཕུལ་སོང་།། ཚེ་རིང་མོ་ནོར་བུ་ཁྲི་ལ་ཕུལ་སོང་།། གངས་ཀྱི་གངས་སྟོད་མཐོན་པོ།། ཚེ་རིང་མོ་ནོར་བུ་ཁྲི་ལ་ཕུལ།། ཚེ་རིང་མོ་ནོར་བུ་ཁྲི་ལ་ཕུལ།། གངས་དང་དར་སེང་དཀར་མོ།། ཚེ་རིང་མོ་ནོར་བུ་ཁྲི་ལ་ཕུལ།། སོ་ཡ་ལ།། ནོར་བུ་ཁྲི་ལ་ཕུལ་སོང་།། ཚེ་རིང་མོ་ནོར་བུ་ཁྲི་ལ་ཕུལ།། སྤང་གི་སྤང་སྟོད་མཐོན་པོ།། ཚེ་རིང་མོ་ནོར་བུ་ཁྲི་ལ་ཕུལ།། ཚེ་རིང་མོ་ནོར་བུ་ཁྲི་ལ་ཕུལ་སོང་།། སྤང་དང་ཤཝ་རྒོད་རྭ་བཅུ།། ཚེ་རིང་མོ་ནོར་བུ་ཁྲི་ལ་ཕུལ།། སོ་ཡ་ལ།། ནོར་བུ་ཁྲི་ལ་ཕུལ་སོང་།། ཚེ་རིང་མོ་ནོར་བུ་ཁྲི་ལ་ཕུལ་སོང་།། མཚོ་གི་མཆོ་སྟོད་མཐོན་པོ།། ཚེ་རིང་མོ་ནོར་བུ་ཁྲི་ལ་ཕུལ།། ཚེ་རིང་མོ་ནོར་བུ་ཁྲི་ལ་ཕུལ་སོང་།། མཚོ་དང་གསེར་མིག་ཉ་མོ།། ཚེ་རིང་མོ་ནོར་བུ་ཁྲི་ལ་ཕུལ།། སོ་ཡ་ལ།། ནོར་བུ་ཁྲི་ལ་ཕུལ་སོང་།། ཚེ་རིང་མོ་ནོར་བུ་ཁྲི་ལ་ཕུལ།། རྫོང་གི་རྫོང་སྟོད་མཐོན་པོ།། ཚེ་རིང་མོ་ནོར་བུ་ཁྲི་ལ་ཕུལ།། ཚེ་རིང་མོ་ནོར་བུ་ཁྲི་ལ་ཕུལ་སོང་།། རྫོང་དང་དབང་ཆེན་དཔོན་པོ།། ཚེ་རིང་མོ་ནོར་བུ་ཁྲི་ལ་ཕུལ།། སོ་ཡ་ལ།། ནོར་བུ་ཁྲི་ལ་ཕུལ་སོང་།། ཚེ་རིང་མོ་ནོར་བུ་ཁྲི་ལ་ཕུལ།། ནགས་ཀྱི་ནགས་སྟོད་མཐོན་པོ།། ཚེ་རིང་མོ་ནོར་བུ་ཁྲི་ལ་ཕུལ།། ཚེ་རིང་མོ་ནོར་བུ་ཁྲི་ལ་ཕུལ་སོང་།། ནགས་དང་སྟག་མོ་རིས་མཛེས།། ཚེ་རིང་མོ་ནོར་བུ་ཁྲི་ལ་ཕུལ།། སོ་ཡ་ལ།། ནོར་བུ་ཁྲི་ལ་ཕུལ་སོང་།། །།

## ཚེས་ཆེན་བཅོ་ལྔའི་ཟླ་བ།
༉ ཚེས་ཆེན་བཅོ་ལྔའི་ཟླ་བ།། ཤར་རིའི་རྩེ་ནས་ཤར་སོང་།། ཤར་རིའི་རྩེ་ནས་ཤར་ནས།། འགྲོ་བའི་མུན་པ་སེལ་སོང་།། འགྲོ་བའི་མུན་པ་སེལ་ནས།། དགའ་བ་སྐྱིད་པ་འདུག་གོ། དགའ་སྐྱིད་ཕུན་སུམ་ཚོགས་པའི།། རྟེན་འབྲེལ་འདི་ལ་བཟང་སོང་།། གསེར་གླིང་གྲུ་བཞིའི་ནང་ལས།། གསེར་གྱི་མེ་ཏོག་ཤར་སོང་།། གསེར་གྱི་མེ་ཏོག་ཤར་ནས།། ཕུལ་ས་བླ་མའི་ཕྱག་ལ།། བླ་མའི་ཕྱག་ལ་ཕུལ་ནས།། ཆོས་ཀྱི་བསྟན་པ་དར་སོང་།། དངུལ་གླིང་གྲུ་བཞི་ནང་ལས།། དངུལ་གྱི་མེ་ཏོག་ཤར་སོང་།། དངུལ་གྱི་མེ་ཏོག་ཤར་ནས།། ཕུལ་ས་རྒྱལ་པོའི་ཕྱག་ལ།། རྒྱལ་པོའི་ཕྱག་ལ་ཕུལ་ནས།། རྒྱལ་སྲིད་བསྟན་པ་དར་སོང་།། དུང་གླིང་གྲུ་བཞིའི་ནང་ལས།། དུང་གི་མེ་ཏོག་ཤར་སོང་།། དུང་གི་མེ་ཏོག་ཤར་ནས།། ཕུལ་ས་ཡབ་ཡུམ་ཕྱག་ལ།། ཡབ་ཡུམ་ཕྱག་ལ་ཕུལ་ནས།། བྱམས་བརྩེ་སྔར་ལས་རྒྱས་སོང་།། ཕ་རིའི་སྤང་གི་ལོག་ལ།། ཧ་ལོའི་མེ་ཏོག་ཤར་སོང་།། ཧ་ལོའི་མེ་ཏོག་ཤར་ནས།། ཕུལ་ས་དགའ་བའི་ཕྱག་ལ།། དགའ་བའི་ཕྱག་ལ་ཕུལ་ནས།། དམ་ཚིག་སྔར་ལས་བརྟན་སོང་།། །།

## མཚན་ལྡན་ཚོགས་པའི་ཚོགས་ལུགས་བཤད་མི་དགོ།
༉ མཚན་ལྡན་ཚོགས་པའི་ཚོགས་ལུགས་བཤད་མི་དགོ།། མཚན་ལྡན་ཚོགས་པའི་ཚོགས་ལུགས་བཤད་དགོ་ན།། དབུ་ཞྭ་གནམ་ལ་མ་རེག་ཆོས་གོས་སྡོམ་པ་གཅིག། གཤམ་ཐབས་ས་ལ་མ་གཞོལ་རས་གོས་སྡོམ་པ་གཉིས།། ན་བཟའ་བར་ལས་རླུང་དར་འཕྱར་བ་གསུམ་ཟེར་ནས་ཡ།། ཨོ་ལོ་དད་པའི་མཚན་ལྡན།། སངས་རྒྱས་སྟོང་གི་རྣམ་སྤྲུལ་ཐོབ་པ་ལགས་སོ།། །།


Reference

ཀུན་བཟང་རྡོ་རྗེ། གླུ་དེབ། རྒྱལ་གཞུང་ཟློས་གར་སློབ་སྦྱོང་ལྟེ་བ། ཐིམ་ཕུག། 

ཀུན་བཟང་སྟོབས་རྒྱས་དང་མ་ནི་རྡོ་རྗེ། ༢༠༡༧ འབྲུག་གི་གླུ་དེབ། དཔལ་འབྲུག་ཞིབ་འཇུག་ལྟེ་བ། ཐིམ་ཕུག།